मुगलसराय अब दीनदयाल – टटका खबर\nयूपी के चंदौली जिला में स्थित मुगलसराय टीसन के नाम जनसंघ के अध्यक्ष रहल स्व. दीनदयाल उपाध्याय का नाम प राखे के प्रस्ताव के केन्द्र सरकार मंजूरी दे दिहलसि. हालांकि ‘मुगल’ सराय में रहे वाला विपक्ष एकरा विरोध में बा.\nमोतिहारी में एगो समारोह में राज्य के परयटन मंत्री प्रमोद कुमार कहलन कि बिहार के सगरी पर्यटन सर्किट के बढ़ावा दे के राज्य में विदेशी सैलानियन के आगम बढ़ावल जाई.\nकाल्हु से गया आ कोलम्बो का बीच सीधा हवाई सफर शुरु हो गइल. काल्हु कोलम्बो से 79 सवारी ले के एगो हवाई जहाज गया में उतरल. अबहीं ई सेवा हप्ता में एके दुन शनुचर का दिने चलावल जाई.\nराखी के दिने यूपी के राज्य परिवहन 85 गो अधिका बस चलावे के एलान कइले बावे जेहसे भाई बहिनन के सुविधा रहे.\nगोरखपुर के राप्ती नदी में बाढ़ के अनेसा देखत किनार के लोग के चेता दीहल गइल बा. प्रशासनो चउकस बा.\nबिहार के औरंगाबाद से सासाराम जात एगो बस के सिनुरिया गाँव का लगे एगो ट्रक पीछे से धक्का मार दिहलसि जेहसे करीब दू दर्जन सवारी घाहिल हो गइलें. सभका के सदर अस्पताल में भरती क रावल गइल बा.\nबलिया के सुखपुरा में काल्हु शनिचर का दिने बरखा बूनी का बावजूद शानदार महावीरी झंडा जुलूस निकालल गइल. बलिया शहर के महावीरी झंडा राखी का दिने निकालल जाला.\nTags: औरंगाबाद, दीनदयाल, बलिया, मुगलसराय, मोतिहारी, सुखपुरा


राम बनइलन जोड़ी बनके तइयार भइल | जोगीरा\nHome Bhojpuri Film Industry News News in Bhojpuri राम बनइलन जोड़ी बनके तइयार भइल\nराम बनइलन जोड़ी बनके तइयार भइल\nन्यू इंटरटेनमेंट के बैनर में बनत भोजपुरी फिलिम ‘राम बनइलन जोड़ी’ अब बनके तइयार बा. एकर पूरा शूटिंग बिहार के मुजफ्फरपुर आ वैशाली जिला में भइल बा. गाना बहुते बढ़िया बाड़ी सँ. तीन गो आइटम सांग बा. फिलिम जल्दिए रिलीज होखी.एह फिलिम का माध्यम से छपरा जिला के नवोदित अभिनेता नील सिंह के फिलिम इंडस्ट्री में लांच कइल गइल बा. फिलिम दू भाईयन के कहानी ह जे बड़हन बने के सपना देखत बाड़ें. ओह सपना के पुरावे ला कवन कवन परेशानी झेले पड़त बा, का का पापड़ बेले पड़त बा उहे सब देखावल गइल बा\nनिर्माता प्रशांत, निर्देशक के. सुजीत, गीत बुलेट ब्रह्मचारी, संगीत श्री मुकेश, नृत्य नवीन सिंह, आर्यन राज, छायांकन पंकज राय, मनोज यादव, आ सह निर्माता पी. लक्ष्मीना. मुख्य कलाकारन में नील सिंह, अमित आर्या, टूवा खान, प्रियंका सिंह, तनु श्री, तनीषा, अंशिका, सतीश साहनी, रूपा सिंह वगैरह शामिल.\nराम बनइलन जोड़ी\nपिछला लेखप्रतिभा है तो सबकुछ है मोनिका सिंह बत्रा\nअगिला लेखविजय पथ पर चली अर्चना सिंह\nSanjay Bhushan Patiyala awarded as Best Award PRO\nरवि किशन लाइव बैंड के साथ करेंगे तांडव


Healthy Pizza Recipe : रात की बची रोटी से बनाएं देसी पिज्जा, जानिए रेसिपी ! – News India Live, India News,\nHome/हेल्थ &फिटनेस/Healthy Pizza Recipe : रात की बची रोटी से बनाएं देसी पिज्जा, जानिए रेसिपी !\nHealthy Pizza Recipe : रात की बची रोटी से बनाएं देसी पिज्जा, जानिए रेसिपी !\nकेसर बनाता है शिशु को सुडौल और सुंदर\nकिडनी की पथरी को दूर करने के ये है आसान तरीके\nइस दौड़भाग भरी जिंदगी में हम अपने खान पान पर पूरा ध्यान नही दे पाते …


टटका खबर (शनिचर, 26 सितंबर 2015) – टटका खबर\nसंयुक्त राष्ट्र के 70वां सालगिरह पर आमसभा के संबोधित करत प्रधानमंत्री नरेंद्र मोदी सुरक्षा परिषद में सुधार आ एकर प्रतिनिधित्व व्यापक करे के जोरदार वकालत करत कहलन नि एकर विश्वसनीयता आ औचित्य बनवले राखे ला अइसन कइल जरूरी हो गइल बा. कहलन कि गरीबी मुक्त विश्व बनावल पर्यावरण के बचवले राखलो से बेसी जरूरी बा. अपना संबोधन में पीएम मोदी एको बेर पाकिस्तान के नामो ना लिहलन.\nसंयुक्त राष्ट्र संघ के सतत विकास शिखर सम्मेलन के संबोधित करत पीएम मोदी कहलन कि भारत जवन राह चुनले बा ओहमें आ संयुक्‍त राष्‍ट्र के प्रस्‍तावित सतत विकास लक्ष्‍य में अनेके बात एक जइसन बा. भारत में गरीबी मिटावे के लक्ष्य सबले ऊपर राखल गइल बा. कहलन कि जबले गरीबी रही तबले शांतिपूर्ण विश्व आ न्यायपूर्ण व्यवस्था ना बनावल जा सके.\nसंयुक्‍त राष्‍ट्र महासभा साल 2030 ले गरीबी खतम करा देबे आ आगे चल के सतत् विकास के नयका वैश्विक एजेण्‍डा के अनुमोदन क दिहलसि.\nगुजरात हाई कोर्ट के एगो फैसला में कहल गइल बा कि बाल विवाह निषेध कानून मुस्लिमो समुदाय पर लागू होखी आ एकरा पर मुस्लिम कानून के प्रावधान हावी ना हो पाई. कहले बावे कि बाल विवाह अधिनियम एगो विशेष कानून ह जवन मुस्लिम पर्सनल लॉ, हिन्‍दू विवाह कानून भा कवनो दोसरा कानून से ऊपर रही.\nखगोलीय अध्ययन खातिर बनावल भारत के पहिलका विशेष एस्ट्रोसैट उपग्रह सोमार का दिने छोड़ल जाई आ एह खातिर उलटा गिनिती शुरु हो गइल बा. सोमार के सबेरे दस बजे पी एस एल वी – सी 30 यान अपना साथे एस्‍ट्रोसैट के अलावे अनेके देशन के छह गो छोटहन उपग्रहो लेके जाए वाला बा. एहमें अमेरिका के चार गो आ इंडोनेशिया अउर कनाडा के एकहएक गो उपग्रह शामिल बा. एक हजार पांच सौ तेरह किलोग्राम वजन वाला एस्ट्रोसैट पांच साल ले अंतरिक्ष में काम करी.\nखुरपी के बिआह में हँसुआ के गीत गावे के अभ्यासी पाकिस्तान मौके बेमौके भारत का खिलाफ कश्मीर राग गावे से बाज ना आवे. काल्हुओ ऊ आरोप लगवलिस कि भारत अपना सीमा पर दस मीटर ऊँच आ करीब चालीस मीटर चौड़ा दीवाल बनावे वाला बा. ओकरा हिसाब से ई दीवाल 197 किलोमीटर लमहर होखी. सबले खास बात ई बतवलसि कि एह बात के जानकारी ओकरा एगो आतंकी से मिलल बा.\nदिल्ली पुलिस के कहना बा कि आआपा के नेता आ दिल्ली सरकार के कानून मंत्री रहल सोमनाथ भारती पेशेवर अपराधियन लेखा काम करत बाड़न आ पुलिस से बचे खातिर अपराधियन के सहयोग से बार बार आपन मोबाइल आ डेरा बदलत बाड़न. एह बीच सोमनाथ भारती नाहियो त एक दर्जन मोबाइल नंबर बदलले बा आ यूपी अउर हरियाणा में ठिकाना बदलत रहऽता.\nसऊदी अरब के मक्का में बियफे का दिने मचल भगदड़ में मरेवालन में अबले 18 गो भारतीय नागरिकन के पहचान हो गइल बा. एह में 11 लोग गुजरात से गइल रहुवे. एहमें बलिया जिला के रसड़ा इलाका के डुमरी गाँव के एगो हाजी मकबूल आलमो के मौत भइल बा.\nबीजेपी सांसद उदित राज के तीन गो समर्थकन के एगो आइएएस अधिकारी पर हमला के आरोप में गिरफ्तारी के बाद सांसद दिल्ली के लेफ्टिनेंट गवर्नर नजीब जंग के उनुका पद से हटावे के मांग कइले बाड़न. जंग के ‘सुपर किंग’ कहत उदित राज के कहना बा कि जंग चुनल जनप्रतिनिधियनो के बात नइखन सुनत.\nप्रधानमंत्री नरेंद्र मोदी के आध्यात्मिक गुरु स्वामी दयानंद गिरि के शुक का सबेर शीशमझाड़ी के दयानंद आश्रम में गंगा तट पर भू-समाधि दे दीहल गइल. वैदिक मंत्रोच्चार का बीच पवित्र अभिषेक के कर्मकाण्ड पूरा कइल गइल.\nकेन्द्र सरकार मुद्रा योजना के तहत एह लेखा साल में छोटका कारोबारियन के 1.22 लाख करोड़ रुपिया कर्जा में बाँटे के लक्ष्य रखले बिया. एह बात के जानकारी देत वित्त मंत्री अरुण जेटली कहलन कि अबले 37 लाख छोटका कारोबारियन के 24,000 करोड़ रुपिया दीहल जा चुकल बा. सरकार सभका के याद दिआवत बिया कि ई करजा ह अनुदान ना.\nबिहार विधानसभा चुनाव के प्रचार कामे बिहारे ना बिहार का बाहरो करावल जात बा. दिल्ली में रहे वाला प्रवासी बिहारियन के लुभावे खातिर दिल्ली में बहुते पोस्टर लगावल गइल बा. पोस्टर लगावे के एह लड़ाई में भाजपा सबका से आगे बिया.\n2 अक्टूबर से पीएम मोदी बिहार में भाजपा खातिर चुनाव प्रचार शुरु करीहें आ चुनाव खतम होत होत नाहियो त बीस से पचीस गो ले रैली करीहें. पहिला रैली2अक्टूबर के बांका में होखे जात बा. नीतीश आपन चुनाव प्रचार आजु शनिचर का दिने समस्तीपुर जिला के कल्याणपुर में सभा क के करीहें.\nराहुल के गायब भइला के जतना चिंता भाजपा के बा ओतना चिन्ता कांग्रेसो के नइखे काहे कि ओकरा मालूम बा कि बिहार में जवान गत पर कांग्रेस चहुँप चुकल बिया ओहिजा केहु कुछ ना करा सकी. मिले के त 41 गो सीट मिलल बा कांग्रेस के बाकिर सगरी जहाँ ओकर हालत कमजोरे बा. उपर से राहुल के लगुआ भगुआ अलगे नाराज बाड़ें कि पार्टी ओकनी के इचिको भाव नइखे देत.\nदरभंगा मेडिकल कॉलेज अस्पताल, लहेरियासराय में भर्ती तीन गो महिला मरीजन के मौत एह चलते हो गइल कि आईसीयू में आक्सीजन के सप्लाई ना रहुवे आ खाली सिलिण्डर से काम चलावल जात रहुवे. एह मामला में तीन गो कर्मचारियन के निलंबित कर दीहल गइल बा.\nवाराणसी में गणेश प्रतिमा विसर्जित करे से रोकला पर भइल विवाद आ साधुअन पर पुलिस के लाठी चार्ज के जाँच मजिस्ट्रेट से करावे के आदेश दीहल गइल बा. पुलिस जबरदस्ती सगरी मूर्तियन के लक्ष्मीकुण्ड में विसर्जित करवा दिहलसि.\nएकात्म मानववाद के प्रणेता पंडित दीनदयाल उपाध्याय के सौवां जन्मदिवस के अवसर पर शुक का दिने यूपी में कई जगहा श्रद्धांजलि सभा के आयोजन भइल.\nकेन्‍द्रीय प्रत्‍यक्ष कर बोर्ड काल्हु कोलकाता में हवाला के एगो बड़का गिरोह के सरगना एस नागराजन के गिरफ्तार क लिहलसि. खुफिया ब्‍यूरो से मिलल जानकारी का बाद तमिलनाडु के एगो जाली लॉटरी व्‍यापारी के कोलकाता आ सिलिगुड़ी के ठिकाना पर छापा मारके 80 करोड़ से अधिका के नकदी आ जाली लाटरी टिकट बरामद कइल गइल.\nलोकसभा अध्‍यक्ष सुमित्रा महाजन शुक का दिने नई दिल्‍ली में नेहरू स्‍मारक संग्रहालय में पंडित दीनदयाल उपाध्‍याय जयंती समारोह के उद्घाटन कइली. ई समारोह साल भर ले चलावल जाई. एह मौका पर ट्वीट क के पीएम मोदी कहलन कि अब समय आ गइल बा कि पंडित दीनदयाल उपाध्‍याय के देखावल एकात्म मानववाद के राह पर चलल जाव आ अइसन विकसित देश बनावल जाव जहाँ सबले गरीबो आदमी अपना के उपेक्षित जिन महसूस करे.\nपड़ोसी देश नेपाल के संविधान में मधेसियों के जायज हक ना मिलला का खिलाफ उग्र प्रदर्शन चलत बा. एह चलते भारत-नेपाल सीमा पर सशस्त्र सीमा बल पूरा चउकस बा आ आए जाए वाला लोगन के गहन तलाशी कइल जा रहल बा.डसानिया मिर्जा आ मार्टिना हिंगिस के जोड़ी गुवांग्झो ओपन टेनिस टूर्नामेंट के महिला डबल्स के फाइनल में पहुंच गइल बावे. सेमीफाइनल में ई जोड़ी इस्राइल के जुलिया ग्लूशको आ स्वीडन के रेबेका पीटरसन के जोड़ी के हरवलसि.\nTags: News in Bhojpuri, एकात्म मानववाद, खबर भोजपुरी में, टटका खबर, दीनदयाल उपाध्याय, नरेन्द्र मोदी, बिहार विधान सभा चुनाव, मक्का, सतत विकास सम्मेलन, संयुक्त राष्ट्र


ममता आ रघुवीर का टक्कर में राउर राय सबले कीमती बा – Anjoria\nममता आ रघुवीर का टक्कर में राउर राय सबले कीमती बा\nDec 10, 2010 टटका खबर, ममता राउत, महुआ टीवी, रघुवीर शरण श्रीवास्तव, सुर-संग्राम-२\nमहुआ टीवी पर देखावल जा रहल भोजपुरी गायकी के रियलिटी शो “सुर संग्राम-२” के फाइनल मुकाबिला राँची के ममता राउत आ बनारस के रघुवीर शरण श्रीवास्तव का बीचे होखे जा रहल बा. एह लोग के फाइनल मुकाबिला के जीवन्त प्रसारण पटना का गाँधी मैदान से १९ दिसम्बर के कइल जाई. ममता राउत बिहार के प्रतिनिधित्व करीहें आ रघुवीर शरण श्रीवास्तव यूपी के.\nअपना गायन शैली से ई दुनु प्रतिभागी जज लोग के दिल जीतत एहिजा ले चहुँपल बा. बाकिर आखिरी फैसला जज लोग का हाथ में ना हो के रउरा सभ का हाथ में बा. पहिला बेर कवनो लड़की एह मुकाबिला के आखिरी दौर में चहुँपल बिया त एगो नेत्रहीनो गायक फाइनल में आ गइल बा. अब ई रउरा सभे पर बा कि केकरा के सुरसंग्राम के ताज पहिरावत बानी आ केकरा के दुसरा जगहा पर राखत बानी. जहाँ तक संकेत मिल रहल बा अबकी पिछला मुकाबिला के हाल नइखे दोहरावल जाये वाला जब आखिरी मुकाबिला में दुनु प्रतिभागियन के पहिलका इनाम दे दिहल गइल रहे आ केहू के विजेता होखे के आनन्द ना मिल पावल रहे. अबकी रउरा सभे अपना पसन्दीदा गायक भा गायिका खातिर आपन राय जरुर दीं. अगर रघुबीर के जितावे के बा त अपना मोबाइल पर UP लिख के 54242 पर भेज दीं. अगर ममता के जितावल चाहत बानी त अपना मोबाइल पर BIHAR लिख के 54242 पर भेज दीं.\nवोटिंग लाइन १९ दिसम्बर के साँझ ५ बजे ले खुलल रही. जेकरा सबले बेसी वोट मिली ओकरा के दिहल जाई २५ लाख रुपिया आ एगो बजाज डिस्कवर मोटरसाइकिल. उपविजेता के ११ लाख से संतोष करे के पड़ी. अब ई रउरा उपर बा कि कवना आधार पर वोट देत बानी बाकिर बढ़िया रही कि जेकर गायकी रउरा निमन लागल ओकरे के वोट दीं.\nस्रोत प्रशान्त निशान्त\nBhojpuri actress Kajal to fight election\nNow it is your turn to decide the Sur-Sangram-2 winner\n2 thought on “ममता आ रघुवीर का टक्कर में राउर राय सबले कीमती बा”\ntakkar na ta bihar se ba na up se ba.\ntakkar sahi mayane me jharkhand se ba auri madhya pradesh se ba.\nbihar aa up ke mansik bha aarthik shoshank mat kari.\nrahal baat bhojpuri ke, u shan se apna disha aa dasha tay kar rahal biya.\nbazar ke drama se bhojpuri ke jod ke bhojpuri ke mahima mandan kare ke abhiyan band hokhe ke chahi.\neditor: bhojpuri zindgi.\nबिहार जीतो चाहे उत्तर प्रदेश . जीत त आहिर भोजपुरी के हिं होई .वैसे हम आपन वोट दे चुकल बानी .


‘सन्यासी बलमा’ के सर्टिफिकेट देबे मना क दिहलसि सेंसर बोर्ड – Anjoria\nबहुचर्चित आ विवादित भोजपुरी फिलिम “सन्यासी बलमा” के सेंसर बोर्ड सर्टिफिकेट देबे से मना क दिहलसि.\nएह प निर्माता के कहना बा कि धर्म के नाम पर पाखण्ड, अंध विश्वास फइलावे वाला ढ़ोंगी साधू सन्यासी जइसने ज्वलंत मुद्दा पर बनल एह पहिल प्रधान भोजपुरी फिलिम संगे अन्याय भइल बा जबकि बिना विषय के फूहड़ फिलिमन के धड़ल्ला से पास क दिहल जात बा. जब रउरा कुछ नया करे चलीलें त लोग साथ छोड़ देला आ हमरो संगे इहे भइल बा. बाकिर हम हिम्मत हारे वालन में ना हईं आ एह लड़ाई के आगा ले ले जाएब. सन्यासी बलमा फ़िलिम से जुड़ल सगरी लोग से निहोरा बा कि एह फिलिम के दर्शकन ले चहुँपावे में हमार मदद करसु.\nमनमोहन तिवारी आ रानी चटर्जी के जोड़ी फेरू एक बेर


July 21, 2021 – भोजपुरी साहित्य सरिता\nआलेखडॉ ब्रजभूषण मिश्रLeaveacomment\nकोइला में हीरा हेराइल कुफुत में जिनिगिया ओराइल बलमु तोहें कुछ ना बुझाइल !! असरा के ढेंढ़ी तनिक ना गोटाइल बनउर से सपनन क फूल बिधुनाइल करजा क सूद गढ़ुआइल बलमु तोहें कुछ ना बुझाइल !! अबहीं ले अँगरेजी भूत असवार बा कहे बदे हमनी के इहाँ सरकार बा नेति बा अनेत में हेराइल बलमु तोहें कुछ ना बुझाइल !! कउवन के मान जान, हंस लखेदाइल नीर-छीर पोखर क सोत बा सुखाइल बेमसरफ घास बढ़ियाइल बलमु तोहें कुछ ना बुझाइल !! अशोक द्विवेदी संपादक, पाती\nगीतअशोक द्विवेदीLeaveacomment\nबदरी बदरी बा नयनवां जाने कब बरसे ओरियाव हो अंगनवां जाने कब बरिसे। ढांप दिह लय धुन ढांप दिह गीतिया ढंपिह पथार लेखा पसरी पिरितिया ढंपिह अच्छर गियनवां ओठे कहनी कथनवां हाथे दूनो दरपनवां जाने कब बरि से। बदरी0 जिन मेहराये सांसतोहरो उछहिया ओरा बोराओढ लीह जिनगी के रहिया झारदीह कुण्ठा कथनवां कइले मनगर मनवां रखिह अपनों धियनवां जाने कब बरिसे।बदरी0 ढहेजिन फूल पातसुघर सपनवां फेरि दीहहंसी खुशी अपनों भवनवां बइठअ एक खनकोनवां धइलअ सोचे के समनवां दूगो लकड़ी लवनवा जाने कब बरिसे। बदरी0 आनंद संधिदूत…\nहिन्दी के कइला बेड़ा पार हो, भोजपुरिया के मार देहला रजऊ || मार देहला रजऊ हो मार देहला रजऊ, भोजपुरिया के मार देहला रजऊ || दिन दिन बढे अनुसूचिया से दुरिया ओही से घरवा में तलफे भोजपुरिया इज्जत भइल मोर उघार हो भोजपुरिया के मार देहला रजऊ।| अटकन चटकन बहुत देखवला वादा के असरा दे खुबे भरमवला अब देवे के परी अधिकार हो भोजपुरिया के मार देहला रजऊ।| होखे उजियार चलीं दियना जराई नेहिया के लेप से मनवा मिलाई मेटि जाई मन के अन्हार हो भोजपुरिया के…\nगीतजयशंकर प्रसाद द्विवेदीLeaveacomment\nसंवत २०७३ अषाढ़ अन्हरिया पख के रात क समय बा सगरो आसमान में बदरी घेरले ह तनिकों देखात नइखे , हवा सिहरा देत बा । हल्की झींसी पडै़ लगल ह , हवा चहूँ ओर सांय सांय करत बा । पुरा गोपालपुर गॉव नींद मे सुतल ह ,लेकिन हमरे आंखी मे नींद कहॉ ? अब पहिले जइसन गाव ना रहल । ई बात ना ह कि गॉव विकास ना भइल । परमुख बाबा राजनाथ के परयास से गॉव मे पिच रोड़ ,खरंजा, पा० स्कूल बा सोसाईटी क गोदाम बा पंचायत भवन…\nलघुकथाडॉ० ऋचा सिंहLeaveacomment\nरानी के बियाह क बड़ा.शोर ह बरात बलिया से आइल ह,दश दिन पहिलवै से टेंट तम्बू लगै शूरू हो गयल ,अरे होहि के चाहि आखिर तहसीलदार साहब क पहिली बेटी बिहल जात बा,दुआरे क रौनक त देखतै बनत बा।तहसीलदार साहब खूदै हर चीज क निगरानी करत हउए।खूटा गाड़े बदे बास चाहत ह ,उदया लगत बा किआज कुल बसवरिय काट घली,इ उदया सुसुरा तहसीलदार के देखैला चार पोरसा ऊपर चढ़ जाला।अउर आज त रमेशो (तहसीलदार क भाय)आवैके हउए।रमेश बहुत दिलदार मनयी हउए ,ओनके बारे मे का-का बतावै…जब उ पढ़ै जा ओनकर…\nबरहवीं क रेजल्ट आवे वाला ह किसना सुबेरेवै से भीतर-बाहर करत बा,खन मे कक्का केहन त खन मे माई केहन,मन ही मन आगे का होई यहू बात से डेरात ह,फेल त ना होईब,लेकिन अच्छा रिजल्ट आ जायी त विश्वविद्यालय में पढ़ब हे बजरंग बली निकै सबद सुनाया। रजवा घराने क रघवा समने से आवत देखायल,हे किसना कहवाँ जात हउए,!चल जल्दी चल रिजल्ट निकल गयल ह उए।चट्टी पर चलल जाय वही अखबार आयल होई,चल दउड़ के चल।किसना अउर एक रघवा सांस में चट्टी पर पहुंच गइनै दूनो अखबार में मूड़ी गड़वलै…


रोमांटिक एक्शन फिल्म ‘‘कट्टा तनल दुपट्टा पर’’ – Anjoria\nमशहूर कार्पोरेट कंपनी फेथ इनकारपोरेट के बैनर में बनल रोमांटिक एक्शन म्युजिकल फिलिम ‘कट्टा तनल दुपट्टा पर’ अब धमाल मचावे ला तइयार बा. निर्माता राहुल कपूर आ राखी सावंत के एह फिलिम में सुपरस्टार्स रवि किशन आ पवन सिंह के मुख्य भूमिका बा. एहलोग साथे नायिका बाड़ी भोजपुरी के नइकी सनसनी शुभी शर्मा. निर्देशन करीहें एम.आई. राज, आ संगीतकार बाड़ें मधुकर आनंद. साथी कलाकारन में शाहबाज खान, माया यादव, ब्रजेश त्रिपाठी के नाम बा. मशहूर आईटम गर्ल राखी सावंत एहमें एगो स्पेशल गाना पर थिरकले बाड़ी. भोजपुरी अदाकारा रिंकु घोष आ अंजनो सिंह स्पेशल गाना में नजर अइहें. शूटिंग मुंबई, पुणे आ मॉरीशस में भइल बा. एक्शन मास्टर बाड़ें जय सिंह गुजर जे हाल ही में ‘‘चेन्नई एक्प्रेस’’ में शानदार एक्शन दिहले रहलें, छायांकन नीतू इकबाल सिंह, कार्यकारी निर्माता विकेश शाह, आ सह निर्माता हरीश सपकाले हउवें\nआजुकाल्हु एकर डबिंग के काम जोर शोर से लागल बा.\nदू हफ्ता का भितरे मोनालिसा के दू गो फिलिम रिलीज होखी


Bhojpuri में पढ़ें - लोकरंग में भादो के महीना- Bhado Mahina known for Shri Krishna And ganesh ji know Interesting facts in Bhojpuri of Bhado – News18 हिंदी\nBhojpuri में पढ़ें - लोकरंग में भादो के महीना\nहस्त बरस चित्रा मंडराय. घर बैठे किसान सुख पाय.यानी यदि हथिया में खूब बरखा बरसे आ चित्रा नछतर में आसमान में बादल छवले रहे तक किसान के बहुते सुख मिलेला. माने खूबे अनाज होला. इहवां ई जाने के चाहीं कि चित्रा नछतर के दिनवन में घाम बहुते तीखा होला.\nदो चढ़ि गइल बा…भादो के महीना के भोजपुरिया समाज बाढ़ि, लगातार होखे वाला बारिश खातिर यादि करेला..एकर वजहि ई बा कि एही महीना में हथिया नछतर आवेले…जवना के बारे में कहल जाला कि ओह में हाथी नियर बरखा होला..जवना से जीयल मुसकिल हो जाला..बचपन में मइया बतावत रहली कि हथिया नछतर के तेयारी काफी पहिले से होत रहे..तब आजु नियर गैस के चूल्हा ना होत रहे..बिजुली भी ना रहे..त पूरा नछतर खातिर तीन पिसान, सतुआ आ लकड़ी-गोइंठा धई दियात रहे…काहे कि जब हथिया बरसे लागत रहे त ओकर धार रूकते ना रहे..\nभादो के महीना श्रीकृष्ण आ गणेश जी खातिर भी जानल जाला. एही महीना के अष्टमी के दिने माखनचोर नंदकिशोर मथुरा के कारागार में जनमल रहले..एकरा अलावे एह महीना के अन्हरिया के गणेश चतुर्थी के बहुते सरद्धा से मनावल जाला. एही महीना में दुलरूआ व्रत अनंत भी आवेला..जवना के अनंत चतुर्थी कहल जाला…\nबाकिर भोजपुरिया समाज में भादो के लेके किसिम-किसिम के कहाउतियो बाड़ी स…एह में सबसे पहिले नाम\nआवेला घाघ के कहाउति के,\nघाघ कहले बाड़े,\nभादों की छठ चांदनी, जो अनुराधा होय.\nऊबड़ खाबड़ बोय दे, अन्न घनेरा होय.\nयानी घाघ कहले बाड़े कि यदि भादो के छठ के तिथि के दिने अनुराधा नक्षत्र परे त ऊबड़ो-खाबड़ जमीन में ओह दिन अनाज बो द त बहुते पैदावार होले.\nघाघे के भादो के लेके एगो आउर कहाउति बा.\nकुलिहर भदई बोओ यार.\nतब चिउरा की होय बहार.\nयानी कुलिहर माने पूस-माघ में जोतल खेत में भादों में पाके वाला धान बोआई त चिउरा के बहार आवे ला..कहे के मतलब ई कि धान के खूब उपज होला. कुछु इलाकन में कुलिहर के पलिहर भी कहल जाला. भोजपुरी के एगो बाड़ा मशहूर कहाउति बा, पलिहर के बानर.माने अइसन आदमी, जवन बेअंदाज होखे, आ बेमतलब दउरत-फानत रहे.\nखैर, भादो महीना में आवे वाला हथिया नछतर के संस्कृतनिष्ठ नाम हस्त ह. ओह से जुड़ल एगो आउर कहाउति देखीं,\nहस्त बरस चित्रा मंडराय.\nघर बैठे किसान सुख पाय.\nयानी यदि हथिया में खूब बरखा बरसे आ चित्रा नछतर में आसमान में बादल छवले रहे तक किसान के बहुते सुख मिलेला. माने खूबे अनाज होला. इहवां ई जाने के चाहीं कि चित्रा नछतर के दिनवन में घाम बहुते तीखा होला.\nभादो से जुड़ हथिया नछतर के लेके एगो आउर भोजपुरी कहाउति देखीं.\nहथिया पोछि डोलावै.\nघर बैठे गेहूं पावै.\nमाने यदि हथिया नछतर में तनिकियो बरखा होखे, त गहूं के पैदावार खूब होला.\nभादो के लेके अगिला कहाउति पर नजर डालीं,\nसावन में पुरवैया, भादों में पछयाव.\nहरवारे हर छाड़िके लइका जाय जियाव.\nकहे के मतलब बा कि सावन में पुरूब के ओर से पुरवाई हवा बहे आ भादो में पछुआ बहे त अकाल परे के आशंका रहेला. तब किसान लोगन के हर-फरूहा छोड़ि के बाल-बाच्चा पाले खातिर कवनो दोसर काम देखे के चाहीं.\nई त भइल मौसम से जुड़ल कहाउतिन के बा. अब देखीं सेहत से जुड़ल कहाउति देखीं. आ ओह में कइसन चिंता\nजतावल गइल बा, उहो देखीं,\nमाघ के टूटल मरद अउरी भादो के टूटल बरध कबो नाहीं जुटेले.\nमतलब कि माघ महीने में जवन मरद बेमारी-हारी के चलति टूटि जाला, आ ओही तरी अगर भादो में कवनो बरध यानी बैल टूटि जाला त ऊ कबो ना उठि पावेला. मतलब ओकर सेहति लवटे के संभावना कमे रहि जाला.\nसेहत से जुड़ल एगो आउर कहाउति बा, जवना में सावन-भादो के बात कहलि गइल बा आ ओकरा के लेके चेतावनी\nदिहलि गइल बा. ई कहावत बा,\nसावन साग ना भादो दही.\nक्आर करइला ना कातिक मही.\nमाने सावन में साग ना खाए के चाहीं, एही तरी भादो में दही से बचे के चाहीं.ओही तरी कुआर में करइला से परहेज रखे के चाहीं आ कातिक में माठा ना खाए के चाहीं.\nअब तक बिजुली के चमक बा. बाकिर पहिले जब बिजली ना रहे त भादो के राति बहुते भयानक होत रहे. भादो के अन्हरिया के भोजपुरी लोकगीतन में बहुते जिकिर भइल बा. भादो के अन्हरिया के जिनिगी के कमजोरी के रूप में भी देखल गइल बा आ जगहि-जगहि एकर तुलना कइल गइल बा..\nभादो के चर्चा भलुके खराब ढंग से भइल होखे, बाकिर ई तय बा कि एह महीना के जवना धाराधार बरखा से लोग डेराला, अगर ऊ ना होखे त सृष्टि के प्रमुख भोजन धान के पैदावारे ना होई. भादो के हमनी के एह खातिर महत्वपूर्ण माने के चाहीं.\nTags: Bhojpuri special, News in Bhojpuri


सरधांजलि आ तिलांजलि (बतकुच्चन 139) – Anjoria\nDecember 16, 2013 Editor भाषा 0\nआजु जब बतकुच्चन करे चलल बानी त टीवी प बकतूत होखत बा. अटकर पचीसी लगावे वाला लोग आपन आपन अंदाज लगावे में लागल बा कि ऊँट कवना करवट बइठी. अब ऊँट के का, कवनो करवट बइठ सकेला. आ एही सब का बीच हमरा दिमाग में बतकुच्चन के मसाला भेंटा गइल. सरधांजलि आ तिलांजलि. साध आ सधल साधल.\nजवना जीयत आदमी ला सरधा होला उ मर जाव त ओकरा के सरधांजलि दीहल जाला. जीयत के सरधांजलि ना दीआव मन करे त तिलांजलि जरूर दीहल जा सकेला. सरधांजलि मुअले पर दिआला. अँजलि माने कि अँजुरी. दुनु हाथ मिला के कटोरा जस बना लीहल जाव त ओकरा के अँजुरी कहाला. अब एह अँजुरी से फूल चढ़ावल जाव भा पानी भा तिल. अंजलि भर तिल माने कि तिलांजलि बाकिर एकर असल मतलब होला तजल. भा छोड़ल. केहू से भा कवनो विचार से हर तरह के नाता तूड़ल. से एह चुनाव में मतदाता जिनका के तिलांजलि दे दिहले उ हार गइल. जेकरा के माथे चढ़ा लिहलें से जीत गइल. जिनका में सरधा रहल उनका के जीता दीहल लोग आ जिनका में ना रहल उनका के तिलांजलि दे दीहल.\nसरधे से मिलल जुलल शब्द होला साध. साध माने कि कामना, इच्छा. जे अपना साध के साध लीहल से साधक हो गइल. साध के साधे ला साधना करे के पड़ेला. साधना ला साधन कम साध के जरूरत बेसी होला. काहे कि साध ना रही त साधना ना हो पाई. आ साधक का मन में साध होखल जरूरी होला. साधना आ सधुक्कड़ी में फरक होला. चाह गई चिन्ता मिटी मनवा बेपरवाह, जिनको कछु नहीं चाहिए सो है शाहंशाह. अब एहिजा आ के साधक आ साधू,का बीच मामिला गड्डमड होखे लागल बा. दिमाग साधु सन्यासी आ संत का बीच के अंतर खोजे लागल बा. साधु जरुरी नइखे कि संतो होखे. साधु आचरण आ बेवहार से होला जबकि संत विचार से.\nअब चलल जाव सधल साधल प. प लिखनी त याद पड़ल कि अंगरेजिए में कबो कबो आर सायलेंट ना होला भोजपुरिओ मे कबो कबो र के सायलेंट राखे पड़ेला. भोजपुरी के वर्तनी तय करे के होखे त अपना बोली प ध्यान दीं. उहे लिखीं जे बोलीलें. भोजपुरी में एगो बड़का विवाद ई के इस्तेमाल में होला. भइल लिखल जाव कि भईल? कइल लिखल जाव कि कईल? एकर जवाब ई बा कि जब कइल, गइल, भइल, धइल बोलीलें त उहे लिखल करीं आ माई़ भाई, गाई बोलीले त उहे सही बा. आ गलत बोलीलें त सुधार लीं ओकरा ला गलत लिखहूं के आदत मत डाल लीं.\nहँ त सधल साधल मतलब जवना के साध लिहल गइल होखे आ ओही साध लीहल तरीका से करे के सधल साधल कहाला. जवना के साधे के बा से साध्य ह आ जवन सधा गइल तवन सध गइल. सधला के एगो मतलब खतम होखल भा पूरो होखल होला. अब इ सधल खाना सधला का बारे में होखो भा साध्य सधला के, सवाल सधला के.\nअब अउर कुछ सधल होखे भा ना हमार त मामिला सध गइल से चलत बानी, तबले रउरा एकरा के सधाईं जवन परोसा गंइल बा.\n‘बाज गइल डंका’ के संगीतमय मुहूर्त डंका बजाई के


पाँच गो नायिकायन के नायक बाड़े रविकिशन – Anjoria\nपाँच गो नायिकायन के नायक बाड़े रविकिशन\nजनवरी 4, 2011\nभोजपुरी सिनेमा के सदाबहार सुपरस्टार रविकिशन भोजपुरी फिल्म “रामपुर के लक्ष्मण” में पाँच गो नायिका का साथे प्यार करत नजर अइहें. फिल्म में रविकिशन एगो गवई जवान के किरदार में बाड़न जिनका के लुभावे खातिर पाँच गो खूबसूरत बला उनका पाछा पड़ल बाड़ी आ रविकिशन सभका के नचवले बाड़न. एह पाँच नायिका में अक्षरा सिंह, गुंजन पंत, संगीता तिवारी, अनारा गुप्ता आ दिव्या द्विवेदी शामिल बाड़ी. एनसी इन्टरप्राइजेज का बैनर में चन्दन सिंह के बनावल एह फिल्म के हैरी फर्नान्डीज निर्देशित कइले बाड़न. फिल्म में रविकिशन के सगरी नायिकायन का साथे मनमोहक दृश्य, गीत, आ नृत्य बा. फिल्म में एह मुख्य कलाकारन का साथे सिकन्दर खरबन्दा, ब्रजेश त्रिपाठी, अनूप अरोड़ा, के के गोस्वामी, गोपाल राय, माया यादव, रमाशंकर सिंह, संजय सिंह, अवधेश मिश्रा बाड़े. संभावना सेठ आ कोमल ढिल्लो पर जानदार आयटम गीत फिल्मावल गइल बाड़ी सँ. गीत प्यारेलाल यादव, श्याम देहाती, राकेश सिंह, आ सच्चिदानन्द कवच के बा आ संगीत बा गुणवन्त सेन के. डायलाग मनोज सिंह के लिखल बा त कैमरा संचालन प्रमोद पाण्डेय के, नृत्य पप्पू खन्ना, रामदेवन, आ रिक्की गुप्ता के निर्देशन में बा. निर्माता चन्दन सिंह झारखण्ड के हजारीबाग के हउवें आ “रामपुर के लक्ष्मण” से पहिले सुपर हिट फिल्म “राम बलराम” बना चुकल बाड़े. “रामपुर के लक्ष्मण” जनवरी महीना में रिलीज होखे वाला बा.\nआखिरी रास्ता में निरहुआ के एक्शन अवतार\nरिंकू घोष आजुकाल्ह थाना के चक्कर लगावत बाड़ी.


शुगर के इलाज में इस्तेमाल होखेवाला करिया टमाटर के खेती अब बिहार में होई\nबिहार के किसान अब करिया टमाटर के अपना खेत में पैदा क सकतारे। मूलरूप से आस्ट्रेलिया के इ टमाटर के खेती अभी तक हिमाचल प्रदेश में होखत रहे। लेकिन अब पूर्वी चंपारण के पीपराकोठी के कृषि विज्ञान केंद्र से जल्दिए एकर पौधा मिले सकी।\nशुगर के रोगी खाती रामबाण करिया टमाटर के खेती खाती पौधा तैयार होखला के बाद किसान के गोष्ठी बोलावल जाई। कृषि विज्ञान केंद्र के समन्वयक डॉ. केके झा अवुरी वैज्ञानिक अरविंद कुमार पछिला दिन हिमाचल प्रदेश के दौरा प गईल रहले। उहां करिया टमाटर के खेती प अध्ययन कईले।\nओकरा बाद पीपराकोठी केविके परिसर में टमाटर खाती नर्सरी तैयार भईल। एही महीना में खेत में एकर बिया (बीज) छिड़कल जाई। अवुरी पौधा तैयार होखला के बाद किसान के गोष्ठी बोलावल जाई। एकरा में प्रशिक्षण दिहला के बाद पौधा दिहल जाई, ताकि रोग निरोधक ए टमाटर के खेती बिहार के चंपारण निमन से कईल जा सके।\nबतावल जात कि फसल तैयार होखला के बाद एकरा के कवना बाजार में बेचल जाई ए योजना प कृषि विभाग काम करता। केंद्रीय कृषि आ किसान कल्याण मंत्री राधामोहन सिंह विभागीय वैज्ञानिक के निर्देश देले बाड़े कि लगातार खेती के क्षेत्र में नाया-नाया प्रयोग करस।\nजानकारी के मुताबिक करिया टमाटर के खेती भी लाल टमाटर निहन होखेला। एकरा कुछ अलग से करे के जरूरत ना होई। इ बहरी से करिया अवुरी भीतर से लाल होखेला। कच्चा खाए ना जादे खट्टा बा ना जादे मीठा, एकर स्वाद नमकीन जईसन होखेला।\nजानकारी के मुताबिक जनवरी में एकर नर्सरी तैयार हो जाला अवुरी बिया डालल जाला। मार्च के अंत तक पौधा के रोपाई कईल जा सकता। एकरा में फल लागे में लाल टमाटर से तनिका जादे समय लागेला। लाल टमाटर करीब तीन महीना में पाक जाला, जबकि करिया टमाटर के पाके में करीब चार महीना लागेला।\nपूर्वी चंपारण के पीपराकोठी कृषि विज्ञान केंद्र के समन्वयक डॉ. केके झा कहले कि करिया टमाटर के खेती पूर्वी चंपारण में होखे, एकरा खाती नर्सरी तैयार बा। बिया समय से डालल जाई। पौधा तैयार होखेते प्रशिक्षण के बाद किसान के पौधा दिहल जाई।\nजानकारी के मुताबिक जदी आप शुगर से लड़ के थाक गईल बानी त करिया टमाटर आप खाती रामबाण साबित हो सकता। ए टमाटर के सबसे खास बात इ बा कि एकरा के कैंसर के इलाज में भी प्रयोग कईल जाला।\nइ टमाटर आंख खाती बहुत फायदेमंद बा। इ शरीर के विटामिन ए अवुरी विटामिन सी के जरुरत के पूरा करेला। विटामिन ए आंख खाती बहुत फायदेमंद होखेला।\nFirst Update: 18 January, 2018 07:52 PM


राज्य सरकार आदेश दिहले बिया कि सगरी ग्रामसभा के बइठकन के वीडियोग्राफी करावल जाव आ ओकरा के सम्हार के राखल जाव.\nबसपा सांसद धनंजय सिंह का खिलाफ गैंगस्टर कानून लगा दिहल गइल बा. पिछला साल अप्रेल में जौनपुर के केराकत थाना इलाका में टोलटैक्स का झगड़ा में दू आदमी के गोली मार के हत्या कर दिहल गइल रहे जवना मामिला में धनंजय के गिरफ्तार कर लिहल गइल बा.\nशुक का दिने एगो निजी कंपनी के हेलीकाप्टर ढेर देर ले आगरा के ताजमहल के चक्कर मरलसि जवना से घबराइल भारतीय पुरातत्व संरक्षण थाना में केस दर्ज करा दिहलसि.\nशीतलहरी का चपेटा में पूरा प्रदेश आ गइल बा. कई जगहा तापमान सात डिग्री से कम हो गइल बा.\nलीवर के खराबी का चलते अस्पताल में भरती शायर अदम गोंडवी उर्फ रामनाथ सिंह के हालत में सुधार हो रहल बा.


गंगा जमुना सरस्वती | CinemaBhojpuri.in\nTag Archives: गंगा जमुना सरस्वती\nApril 27, 2013 - इण्डस्ट्री न्यूज, फिल्म\n- Tagged: गंगा जमुना सरस्वती\t- no comments\tसिनेमा भोजपुरी के सबले सफल निर्माता आलोक कुमार के हालिया प्रदर्शित फिलिम ‘गंगा जमुना सरस्वती’ पूरा बिहार, मुंबई, झारखंड आ यू.पी. में रिकार्ड व्यवसाय करत बिया. सिनेमा भोजपुरी के तीन गो बड़का सुपरस्टार मनोज तिवारी, रवि किशन आ दिनेश लाल यादव के शानदार अभिनय से सजल ई फिलिम शुरुआती तीन…\nApril 3, 2013 - इण्डस्ट्री न्यूज, कलाकार, फिल्म\n- Tagged: गंगा जमुना सरस्वती\t- no comments\tसिनेमा भोजपुरी के सबले बड़हन फिलिम ‘गंगा जमुना सरस्वती’ होली का मौका पर बिहार-यू॰पी॰ में ऐतिहासिक ओपनिंग लेत शुरू भइल. एह फिलिम के बिहार के पचास आ यूपी के बीस गो सिनेमाघर में ऐतिहासिक ओपनिंग मिलल. बिहार के मोतिहारी, हाजीपुर, छपरा, घोडासहन, आरा, सुगौली, बक्सर, सीतामढ़ी समेत दू दर्जन जगहन…\nMarch 25, 2013 - इण्डस्ट्री न्यूज, फिल्म\n- Tagged: गंगा जमुना सरस्वती\t- no comments\tढेर दिन से जेकरा ला तिकवत रहल जमाना ऊ भोजपुरी फिलिम ‘गंगा जमुना सरस्वती’ मुंबई में 22 मार्च के रिलीज हो गइल आ अब अगिला हफ्ता 27 मार्च के बिहार में रिलीज होखे वाला बा. सबसे सफल भोजपुरी फिलिम निर्माता आलोक कुमार के एह फिलिम में सिनेमा भोजपुरी के तीन…\n- Tagged: गंगा जमुना सरस्वती\t- no comments\tसिनेमा भोजपुरी के अबले के सबले बड़हन फिलिम ‘गंगा जमुना सरस्वती’ भोजपुरी परदा पर इतिहास रचे के तइयारी ने बा. मशहूर निर्माता आलोक कुमार के एह फिल्म में भोजपुरी के तीनों बड़का सुपरस्टार मनोज तिवारी ‘मृदुल’, रवि किशन आ दिनेशलाल यादव ‘निरहुआ’ पहिला बेर कवनो फिलिम में एकसाथे नजर अइहें….\n- Tagged: गंगा जमुना सरस्वती\t- no comments\tभोजपुरी सिनेमा के सबले सफल निर्माता आलोक कुमार अब भोजपुरी के अबही तकले के सबले बड़हन फिल्म ’गंगा जमुना सरस्वती’ से भोजपुरी परदा छाप लेबे के तइयार हो गइल बाड़न. एह फिल्म ’गंगा जमुना सरस्वती’ में पहिला बेर भोजपुरी सिनेमा के तीनों बड़का सुपर स्टार, मनोज तिवारी ‘मृदुल’, रवि किशन…\nMay 16, 2012 - कलाकार, फिल्म, फिल्मकार\n- Tagged: आलोक कुमार, गंगा जमुना सरस्वती\t- no comments\tभोजपुरी सिनेमा के सबले चर्चित फिल्म ‘गंगा जमुना सरस्वती’ के शूटिंग दस दिन के आखिरी शेडयूल में मुंबई के विभिन्न लोकेशन पर पूरा कर लिहल गइल. संयोगिता फिल्म्स आ यशी फिल्म्स के प्रस्तुति आ निर्माता अभय सिन्हा के ‘गंगा जमुना सरस्वती’ में पहिला बेर भोजपुरी सिनेमा के तीन गो बड़का…


चुनाव जीत मारीशस के प्रधानमंत्री पद के किरिया धइलन प्रविन्द – टटका खबर\nदेश-दुनिया भोजपुरी पट्टी राजनीति\nNov 12, 2019 अनिरुध जगनाथ, गिरमिटहा, प्रविन्द कुमार जगनाथ, भोजपुरी, मारीशस\nसाल 2017 में बिना चुनाव जीतले तब के पीएम आ अपना पिता अनिरुध जगनाथ से मारीशस के कमान धरे वाला पीएम प्रविन्द कुमार जगनाथ हालही में करावल गइल चुनाव में अपना गठबन्हन के शानदार जीत दिअवला का बाद आजु 12 नवम्बर 2019 के फेरु प्रधानमंत्री बन गइलन.7नवम्बर के भइल चुनाव में उनुका गठबन्हन – मारिशियन एलाएन्स – के 70 में से 42 सीट पर जीत मिलल जबकि उनुकर नजदीकी विरोधी नवीन रामगुलाम के गठबन्हन – नेशनल एलाएन्स – महज 17 सीट जीत पवले. मारीशस के राजनीति में जगनाथ दक्खिनपंथी आ रामगुलाम वामपंथी मानल जालें. धुर बँवारा गिरोह मारिशियन मिलिटेन्ट मूवमेन्ट के9सीट मिलल बा.\n25 दिसम्बर 1961 का दिने जनमल प्रविन्द कुमार के पाँच बरीस ला पीएम पद के किरिया मारीशस के राष्ट्रपति बारलेन बैपूरी धरवलन. प्रविन्द कुमार के मंत्रिमंडल में 23 गो मंत्री बाड़न. एहमें3गो औरत मंत्री बाड़ी. बैंक आफ मारीशस के डेपुटी गवर्नर रहल रंगनादेन पड़याक के नयका वित्तमंत्री बनावल गइल बा.\nमारीशस में भोजपुरी आ क्रिओल भासियन के बहुमत बा. अंग्रेज सरकार ओहिजा ऊँख के खेती करावेला भारत से गिरमिटहा – मजूरी करे का एग्रीमेन्ट पर – ले गइल रहल. बाद में इहे लोग अब ओहिजा के राजनीति में पोढ़ हो गइल बा.


टटका खबर : 18 जुलाई 2015 (सबेर) – टटका खबर\n17 जुलाई के अबेर संस्करण से आगे\nओडिशा के पुरी में भगवान श्री जगन्‍नाथ जी के रथ यात्रा आजु हो रहल बा. एह शताब्‍दी के पहिलका नव कलेवर रथ यात्रा में शामिल होखे खातिर लाखों के संख्या में श्रद्धालु पुरी चहुँपल बाड़े. देश के बाकियो हिस्सा में कई जगहा से रथ यात्रा निकाले के खबर आइल बा. आज श्री सुदर्शन भगवान, बलभद्र, आ देवी सुभद्रा श्री जगन्नाथ विग्रह मंदिर के सोझा सजा के राखल रथ पर सवार होखीहें आ रथ से गुंडिच्चा जइहें. रथ के श्रद्धालु लोग बड़का बड़का सींकड़ से खींचत ओहिजाले ले जाई. नौ दिन गुंडिच्चा मंदिर में रहला का बाद विश्राम के बाद भगवान जगन्नाथ, देवी सुभद्रा आ भगवान बलभद्र एही रथ से वापिस लवटीहें.\nरथ यात्रा के मौका पर प्रधानमंत्री नरेन्‍द्र मोदी जगन्‍नाथ मंदिर में एक पत्र आ मूंग, जामुन अउर आम के प्रसाद भेजले बाड़ें आ देशवासियन के बधाई दिहले बाड़ें. रथ यात्रा के आँखो देखल सीधा प्रसारण आजु रेडियो आ दूरदर्शन पर अंग्रेजी आ हिन्दी में देखावल जाई.\nअहमदाबाद शहर में निकले वाला भगवान जगन्नाथ जी के रथ यात्रा में 18 गो हाथी, 101 ट्रक, 30 गो धार्मिक अखाड़ा, आ 18 गो भजन मंडली तीनों रथ का साथे चलीहें आ जमालपुर, कालुपुर, देलही चकला, दरियापुर अउर शाहपुर से होखत साँझ बेरा वापिस लवटीहें. एह रथयात्रा का चलते राह में पड़े वाला मस्जिद में एक घंटा पहिले नमाज पढ़ लीहल जाई जेहसे कि कवनो बाधा ना आवे रथयात्रा में.\nइलाहाबाद उच्‍च न्‍यायालय काल्हु ग्रेटर नोएडा प्राधिकरण के आदेश दिहलसि कि पतवाड़ी गांव के किसानन के 589 हैक्‍टेयर जमीन एक महीना का भीतर वापस कर देव. अगर ना भइल त प्राधिकरण के अध्‍यक्ष आ मुख्‍य कार्यकारी अधिकारी पर अदालत के अवमानना करे के मुकदमा चलावल जाई. अदालत के फैसला एगो किसान के शिकायत पर दीहल गइल कि आदेश का बावजूद जमीन वापिस नइखे करत नोएडा प्राधिकरण. प्राधिकरण बाद में सुप्रीम कोर्ट गइल रहे बाकिर ओहिजो हाईकोर्ट के आदेश बरकरार राखल गइल रहे.\nप्रधानमंत्री नरेन्‍द्र मोदी 46 वां भारतीय मजदूर संघ सम्‍मेलन से पहिले अतवार का दिने केन्‍द्रीय मजदूर संघन के 21 गो प्रतिनिधियन से मुलाकात करीहें. मजदूर नेता लोग से पीएम के ई पहिलका मुलाकात होखे जा रहल बा आ श्रम सुधार के विरोध करत मजदूर संघ से पीएम के एह बातचीत बहुते खास होखे वाला बा.\nशिवसेना के कहना बा कि केन्द्र में सरकार बनला का बादे से गठबन्हन के अहमियत कम होखत जात बा. शिवसेना चाहत बिया कि गठबन्हन के बइठक बोलावल जाए आ एकरा के ओही तरह नियमित राखल जाव जइसे बाजपेयी सरकार के जमाना में होखत रहुवे. बाकिर शिवसेना ई याद नइखे रखले कि तब भाजपा के बहुमत ना रहुवे आ आजु भाजपा अकेले बहुमत में बिया. हालांकि गठबन्हन का बीच राय मशविरा होखत रहे त विपक्ष से निपटल आसान होखी.\nपीएम मोदी से मिले आइल नेपाल के प्रधानमंत्री रहल आ नेपाल एकीकृत कम्युनिस्ट पार्टी-माओवादी के अध्‍यक्ष पुष्‍प कमल दहल प्रचंड के प्रधानमंत्री भरोसा दिहलन कि भूकंप से तबाह नेपाल के फेरु से खड़ा करे में भारत के भरपूर सहयोग मिली. पीएम इहो आशा जतवलें कि नेपाल के नयका संविधान जल्दिए बना लीहल जाई आ ओकरा के सभकर समर्थन मिली.\nजदयू, राजद आ कांग्रेस गठबन्हन में विधानसभा चुनाव खातिर सीटने के बँटवारा में समय लीहल जाई आ आखिरी मौका पर हालात देख के फैसला लीहल जाई. ई लोग राजग गठबन्हन के सीट बँटवारा के फैसला का बादे आपन सीट बाँटे का बारे में फैसला करी.\nनिरहुआ के फिलिम जिगरवाला काल्हु शुक का दिने बिहार में रिलीज हो गइल. एकर मुकाबला सलमान खान के बजरंगी भाईजान से होखे जा रहल बा बाकिर छपरा में जिगरवाला के दू गो सिनेमाहाल में लगावल गइल बा आ बजरंगी के महज एगो सिनेमा हाॅल में लगावल गइल बा.\nदेश भर में आजु ईद मनावल जा रहल बा. काल्हु चांद देखे के एलान का बाद ईद मनावल तय हो गइल रहे. राष्‍ट्रपति, उपराष्‍ट्रपति आ प्रधानमंत्री एह मौका पर सभका के बधाई दिहले बाड़े. यूपी में एह मौका पर अमन चैन बनवले राखे खातिर पुलिस के चौकस राखल गइल बा.\nइंटरनैशनल रेटिंग आ रिसर्च फर्म क्रिसिल के कहना बा कि आवे वाला दिन भारत के आम आदमी खातिर नीमन होखे जा रहल बा. पेट्रोल आ डीजल के दाम में हर लीटर पर छह रुपिया कमी होखे. सोना के दाम हर दस ग्राम पर पचीस हजार रुपिया से नीचे होखे, आ खाए पिए के सामान सस्ता होखे के अंदाज लगवले बावे क्रिसिल.\nचीन में एगो भारतीय व्यापारी राजीव मोहन कुलश्रेष्ठ के आतंकवादियन से संबंध राखे का आरोप में 10 जुलाई का दिने गिरफ्तार कर लीहल गइल रहे. अब उनुका के रिहा क के भारत वापिस भेज दिहले बिया चीन सरकार.\nग्‍लोबल रेटिंग एजेंसी फिच के कहना बा कि अमरीका के फेडरल रिजर्व के ब्‍याज दर बढ़वला से भारत आ ब्राजील समेत पांच गो उभरत अर्थव्‍यवस्‍थन पर कवनो असर पड़त नइखे लउकत. एजेंसी के उमेद बा कि साल खतम होखे से पहिले अमरीका के फेडरल रिजर्व के ब्‍याज दर बढ़ल शुरू हो जाई.\nडेविस कप टेनिस एशिया ओशेनिया ग्रुप के दुसरका दौर में भारत आ न्‍यूजीलैंड 1-1 के बराबरी पर बाड़ें. पहिला मैच में सोमदेव देवबर्मन न्‍यूजीलैंड के माइकल वीनस से हार गइलन बाकिर दुसरका सिंगल्‍स में युकी भांबरी जोस स्‍टैथम के हरा दिहलें.\nऐशेज क्रिकेट टेस्‍ट सीरिज के दुसरका मैच का तिसरका दिने आजु इंग्‍लैंड अपना पहिला पारी में 85 रन से आगे खेली. ऑस्‍ट्रेलिया आपन पहिला पारी 8 विकेट पर 566 रन बनाके घोषित कर दिहले रहुवे. इंग्‍लैंड के फालोऑन से बाचे ला 282 रन के जरूरत बा.\nदू दू बेर इम्तिहान में फेल हो चुकल शिक्षक लोग के दक्षता परीक्षा में शामिल होखे के एगो मौका अउरी देबे के अनुमति दिहले बाे पटना हाई कोर्ट.\nTags: News in Bhojpuri, Online Bhojpuri Newspaper, अहमदाबाद, ईद, जिगरवाला, निरहुआ, पुरी, भोजपुरी में खबर., रथयात्रा


कुशीनगर मैत्रेय परियोजना लेके लोग अबहियों निश्चिंत नइखे – टटका खबर\nकुशीनगर मैत्रेय परियोजना लेके लोग अबहियों निश्चिंत नइखे\nगोरखपुर 15 दिसम्बर (वार्ता) मुख्यमंत्री अखिलेश यादव गोरखपुर मंडल के कुशीनगर जिला में मैत्रेय परियोजना के शिलान्यास क के सेहरा त अपना लिलारे बान्ह लिहलन बाकिर लोग जे बा कि अबहियों निश्चिंत नइखे एकरा के ले के.\nदू दिन पहिले 13 दिसम्बर के मैत्रेय परियोजना के शिलान्यास त अखिलेश कर दिहलन बाकिल लोग अनेसा मे बा कि कहीं एकरो हाल उहे जन होखे जवन कबो मुख्यमंत्री रहल स्व. वीर बहादुर सिंह के ड्रीम प्रोजेक्ट गोरखपुर औद्योगिक विकास प्राधिकरण, गीडा, के हो गइल.\nपरियोजना के शुरूआत के राजनीतिक शोशा बतावत गोरखपुर कांग्रेस जिलाध्यक्ष सैय्यद जमाल कहलन कि चुनाव देख के एकरा के हड़बड़ी में हरियर झंडी देखावल गइल बा. भाजपा नेता शिव प्रताप शुक्ल अनेसा जतवले कि कहीं एकरो हाल गीडा वाला जन हो जाए.\nमुख्यमंत्री अखिलेश यादव कहले कि किसानन के रजामंदीए से एह परियोजना ला जमीन लीहल जाई. एकरा ला 750 एकड जमीन चाहत रहे बाकिर एकर आकार छोट क दीहल बा आ अबहीं ले सरकार के दू सौ बीसे एकड जमीन मिलल बा. बाकी जमीन कइसे मिली ई एगो बड़का सवाल बा. योजना के अनुसार एहिजा अन्तर्राष्ट्रीय हवाई अड्डा, अन्तर्राष्ट्रीय स्तर के अस्पताल, स्कूल अउर होटल बनवावल जाई.\nमैग्सेसे पुरस्कार विजेता संदीप पाण्डेय भूमि अधिग्रहण के विरोध करत बाड़े. उनकर कहना बा कि महात्मा गौतम बुद्ध दया आ करूणा के प्रतीक रहले बाकि उनुके नाम पर किसानन के जमीन जबरिया छीनल जात बा.\nTags: कुशीनगर, गीडा, मैत्रेय परियोजना


जेकरा खातिर चोरी कइनी उहे कहलसि चोर ! (बतकुच्चन – 188) – Anjoria\nजेकरा खातिर चोरी कइनी उहे कहलसि चोर ! (बतकुच्चन – 188)\nभन दे गन दऽ ना त दन दे हने लागब. तेजी के मापल जाव त ‘दन दे’ से तेज ‘भन दे’ होला. दन दे कहला क मतलब कि जल्दी से आ भन दे के मतलब ओकरो ले तेजी से. गन दऽ असल में गिन दऽ केउच्चारण दोस ह बाकिर गनल आ गिनल में कवन बेसी चढ़ल बा जबान पर से कहल मुश्किल लागत बा. गिनती गने वाला चीझन के होला, अब ऊ रुपिया होखे भा समर्थक विधायक. नोट के गड्डी में नोट आ अपना समर्थन में विधायका कई बेर जतना होखे ना ओकरा से बेसी लागेला. गने से पहिले पता ना चल सके. कहलो जाला कि आपन बुद्धि आ अनका के कमाई सबका बेसी लागेला. ठीक ओही तरह जइसे कि पड़ोसन आ उनकर नौकर दाई हमेशा अपना घरवाली आ घरवालन से नीमन लउकेला.\nदूर के ढोल सुने में सुहावन सभका लागेला बाकिर जब कान का लगे बाजे लागे त शायदे केहू के नीक लागेला. ढोल के आवाज ओकरा पिटाई से निकलेला. एह पिटाई के हनल ना कहल जा सके. हालांकि हनल के मतलब पिटाईए होला. हनला आ पिटला में फरक सोचे लगनी त इहे बुझाइल कि हनला के मकसद हानि चहुँपवला से रहल होखी आ पिटाई के मकसद पटउर पारे से. हनाइलो आदमी पटउर पड़ सकेला आ पिटइला का बावजूद कुछ लोग पट ना पड़े. हार का बादो गलथेथरई क के अपना के जीतल देखावे के कोशिश करेला कुछ लोग. बाप महतारी जब नाम जीतना रखले होखी त अरमान रहल होखी कि हम त ना जीतनी बाकिर जीतना जीत के देखा दी. अब जीतना जतना जीतला के कोशिश कर लेव जीतना शायद ओकरा किस्मत में ना होखे. बाकिर एकरा से केहू जीते के कोशिशे कइल छोड़ देव, इहो नीक ना कहाई.\nएही सबसे एगो कहाउतो याद आवत बा. जेकरा खातिर चोरी कइनी उहे कहलसि चोर ! जेकरा के आपन कुरसी दिहनी उहे हमार जियल मोहाल करे में लाग गइल. बाप के नाम साग पात बेटा के नाम परोरा. रहलन त ढेर दिन से राजनीति में बाकिर कमे लोग जानत रहुवे. बइठावे वाला भरत समुझ के बइठवलसि त बइठे वाला सोरे उखाड़े में लाग गइल. सोर जड़ के कहल जाला. आ बात जब जड़ के आ गइल त जान जाईं कि जड़ कवनो बात भा चीझु के शुरुआत होखेला, आधार होला, नींव होला. बाकिर अतना कुछ होखला का बादो मूढ़ के, अबुझ के जड़ कहल जाला. काहे कि ओकरा में चेतन ना होखे, अचेतन होला. आ अबुझ अउर अबूझ के बात करे से पहिले जड़ावर आ जड़ाऊ के बात कर लिहल चाहत बानी. हीरा, मोती भा नग जड़ के, माने कि जोड़ के, बनल गहना जड़ाऊ होला आ जाड़ा में पहिरे वाला कपड़ा जड़ावर. जइसे कि जे बूझे ना ओकरा के अबुझ आ जेकरा के बूझल ना सके ओकरा के अबूझ कहल जाला.\nआजु के बतकुच्चन गन दे, दन दे, भन दे से फानत फनावत जड़ से पुलुई तक के चरचा पर आ गइल. अब एह फानत फनावत अइला पर फनफनइला के जरूरत नइखे. बात फन के बा फन के ना. अलग बात बा कि साँप के फन ओकर फन होला आ एही फन से फनफनाइल शब्द बनल होखी. काहे कि साँपो डेरावे खातिर भा नाराज हो के आपन फन निकाले के फन देखावेला आ फनफनावेला लोग कवनो बात से खिसिया के सामने वाला के डरावे खातिर फनफना जाला.\nPrevious Post: अगवढ़ आ अगवाह (बतकुच्चन – 187)\nNext Post: किराया आ भाड़ा (बतकुच्चन – 189)


बाढ़ि खातिर व्याकुल नेता जी – Anjoria\nबाढ़ि खातिर व्याकुल नेता जी\nसितम्बर 12, 2011 बाढ़ के चिन्ता, भोजपुरी, लस्टम पस्टम\nका हो बाबा, काल्हु गइल रहीं नेताजी से भेंट करे. बड़ा उदास आ मायूस लागत रहले. हर बतिये में कहीं ना कहीं से बाढ़ के घिंच ले आवत रहले. हमरा कुछ ना बुझाइल. हम त बूझनी कि कहीं अण्णा बुढ़ऊ के भ्रष्टाचार मेटावे वाला आंदोलन का चलते उनुकर दिमाग त नइखे फिर गइल.\nरामचेला के वचन सुनि के बाबा कहले कि एहमें बाबा अण्णा के आंदोलन के कवनो कारण नइखे. आ ऊ आंदोलन से अपना देश के खाऊ कमाऊ नेता लोगन के कुछ नइखे होखे वाला. ऊ त हरान बाड़े कि असो भादो जा रहल बा अबले बाढ़ि ना आइल. कुछ दिन पहिले रामभरोसे कुछ लोग के ले के नेताजी का बंगला पर गइल रहले. ई कहानी ओहिजे से शूरु होला. सुनबऽ त सुनऽ.\nपछिलका चुनाव के पहिले जवनबाढ़ आइल रहे ओह में नेताजी भूतपूर्व मंत्री के कोस कोस के आपन माहौल बना लिहले आ फेर ओही के पानी आ डूब का सहारे आपन चुनावी नैया पार करा लिहले. अपना इलाका में बादर बरसबे ना कइल. कहीं बरिसबो कइल त अलग अलग इफेक्ट डललसि. कहीं सड़क के गड़हन के पोल खोललसि त कहीं कवि लोगन के करेजा में पिया मिलन के गीत के मौका दे दिहलस त कहीं गरमा गरम पकौड़ी के माहौल बना दिहलसि. अपना गाँव में त लोग अपना मड़ई का बहरा बईठ के बाढ़ के इंतजारी में नेताजी के पछिलका आश्वासन के माला जपत बा लोग. अब जइसे अन्हरन में कनवा राजा होला ओसहीं एगो काना राजा लोग बाग के उकसवलसि कि हमनियो का चलि के नेताजी से सवाचल जाउ कि ऊ बाढ़ में हमनी खातिर का तइयारी कइले बाड़े. एतना पूछे के हक त बड़लहीं बा. आखिर में उनुका के हमनी का वोट दिहले बानी सन. ई भाषण से लोग में थोड़ा जागृति आइल आ ऊ लोग नेताजी का बंगला पर पहुँच गइल. ओहिजा तैनात गनमैन के देखि के लोग के होश ठंडा हो गइल. बाद में सूर्ती के बीड़ा चढ़वला पर भीतर जाये के मिलल. कोठी के बरंडा में पीए कहलसि कि नेताजी अबहीं ना मिल सकिले, चुनाव क्षेत्र के बाति बा त गाछ का नीचे बइठ के इंतजार करऽलोग. खाली होइहें आ सँवास मिली त भेंट होई. अबही बात होते रहे तले नेताजी कृष्ण के भूमिका में आ के सुदामा लोगन से गले मिले लगलन. अब पीए त बेचारा गाछ पर से गिरल.\nनेताजी कहले कि मौसम विभाग कहले बा कि असो शानदार बाढ़ आई, लेकिन हमरा विभाग के हेलीकाप्टर खराब. हम कइसे बाढ़ के जायजा लेब आ बजट बना के आप लोगिन के कल्याण खातिर रुपिया माँगब ? एगो ग्रामीण कहलसि कि हेलीकाप्टर के मरम्मत करवा लीहीं सरकार. नेताजी के आँखि डबडबा गइल आ कहले ई बड़ा गंभीर राजनीति ह. तू ना बुझबव.\nअब गाँव के लोग का करे. ओही में से केहू पूछल कि अब हमनी का का कर सकीलें सँ ?\nनेताजी कहले कि उहे जे बाबा अण्णा हजारे कइलन. तहरा लोग में से केहू अनशन पर बइठ जाउ आ माँग करे कि जबले हेलीकाप्टर ना सुधरवावल जाई तबले अनशन ! अण्णा के अनशन से डेराइल सरकार चट दे मरम्मत के पइसा ग्रांट कर दी आ ओकरा बाद आवे ना बाढ़ल\nनेताजी के ई प्रोपोजल सुनि के सबके बाबा रामदेव के दुर्गति मन पर गइल आ सब लोग ओहिजा से सरक लिहल. तबसे नेताजी के बास के सन्निपात हो गइल बा. बूझि गइलऽ रामचेला !


नकली तेल बनावे वाला दू गो अपराधी गिरफ्तार – टटका खबर\nनकली तेल बनावे वाला दू गो अपराधी गिरफ्तार\nदेवरिया 27 अक्टूबर (वार्ता) देवरिया जिला के सलेमपुर कस्बे मे बचवन के मालिश वाला नकली तेल बनावे के कारोबार के भण्डाफोड करत पुलिस एगो सभासद समेत दू जने के गिरफ्तार कइलसि.\nपुलिस प्रवक्ता बतवले कि सलेमपुर कोतवाली क्षेत्र के हरैया वार्ड मे ढेर दिन से डाबर कम्पनी के नाम पर नकली लाल तेल बनावल जात रहुवे. कंपनी के आपरेशन मैनेजर कपिल कुमार गाजियाबाद से सलेमपुर पहुंच के तीन दिन ले एकर जाँच कइले. जांच मे नकली तेल बनावे के पुष्टि हो गइल त एकर शिकायत एसपी रविशंकर छबि से कइलन.\nओकरा बाद एसपी के निर्देश पर पुलिस काल्हु देर साँझ हरैया वार्ड मे ओहिजा के सभासद संजय मद्धेशिया के घरे छापा मार के ओहिजा से तेल भरल 500 डिब्बा, 700 खाली डिब्बा आ रैपर, डिब्बा सील करे वाली मशीन बरामद क के संजय आ राजकुमार मद्धेशिया के गिरफ्तार क लिहलसि.\nएह बारे मे कंपनी के आपरेशन मैनेजर कपिल कुमार बतवले कि एहिजा बनल तेल पातर रहुवे आ नकली तेल के रैपर आ कंपनी के रैपरो में फरक रहुवे आ डिब्बा आ ढक्कनो मे बदलाव रहे.


रिंकू घोष जीत लिहली बनारस के दिल – Anjoria\nभोजपुरी के सर्वश्रेष्ठ अदाकारा रिंकू घोष बनारस के दिल जीत लिहली. महुआ टीवी के डांस शो ‘नाच नचइया धूम मचइया’ के बनारस में ऑडिशन का मौका पर रिंकू घोष के वाराणसी चहुँपला के भनक लागते मीडिया एह ख़बर के प्रमुखता से प्रकाशित कइलसि आ रिंकू से मुलाकात कर के भोजपुरी सिनेमा के एह नंबर वन नायिका के दिल के बात जुबां तक लिवा दिहलसि. रिंकू घोष बतवली कि भोजपुरिया माटी में जवन सुगंध बा ऊ उनुका दुनिया में कहीं अउर ना मिले. बनारस से जुड़ल अपना पुरान याद ताजा करत बतवली कि मनोज तिवारी का साथे अपना पहिलका फिल्म ‘दरोगा बाबू आई लव यू’ के शूटिंग खातिर बनारस आइल रहली. कहली कि तब जायका के एह शहर में पिज्जा ना मिलत रहे. रिंकू घोष बनारस के कचौड़ी जलेबी, लौगलता आ लस्सी के आनंदो लिहली. साँझ भइल त निकल पड़ली गंगा घाट, जहां ऊ गंगा आरती में शामिल भइली आ बाबा विश्वनाथ के दर्शन पूजन करके भोजपुरी संस्कृति आ भोजपुरी सिनेमा के अउरी मजगर बनावे के आशीर्वाद बाबा विश्वनाथ से मँगली.\nरिंकू घोष अगिला दिने वाराणसी के सिगरा स्थित हैप्पी मॉडल स्कूल में चलत ‘नाच नचईया धूम मचईया’ के ऑडिशन में भोजपुरिया नौजवान के नचइबो कइली आ ओह लोग का साथे नचबो कइली. उनुका से भेट करे होटल का बाहर रिंकू के प्रशंसकन के भारी भीड़ जमा रहे. रिंकू घोष केहू के निराश ना कइली आ सबका साथे फोटो खींचवली आ ऑटोग्राफो दिहली.\n‘बिदाई’ फिल्म के एह नायिका से मिले बहुते औरत आ स्कूली छात्रा आइल रही जे कहली कि ‘बिदाई’देख के ऊ लोग उनुका से मिले खातिर खिंचाइल चलि अइली.\nख़ैर, बनारस के दिल जीतके लवटल रिंकू घोष बहुते खुश बाड़ी बनारस के भोजपुरियन से भेंट कर के.


Jaymal Wala Sariya All Song Lyrics » Hindi Note Book\nMarad Khisiyail Ba (Pramod Premi Yadav) Lyrics\nMarad Khisiyail Ba Is Superhit Bhojpuri Song Sung By Pramod Premi Yadav From ‘Jaymal Wala Sariya‘ Album. This Song Is Written By Arun Bihari While Music Given By Shankar Singh. It’s Released By Wave Music Youtube Channel.\nMarad Khisiyail Ba\nखिसियाईल बा ! खिसियाईल बा !\nसईया के साथे पहिला ही राते\nपहिला ही राते ! पहिला ही राते !\nनईहर के गलती धराईल बा\nधराईल बा !\nराते सेजिया पs\nनाही सेजिया पs उठल दरद\nहो मरद खिसियाईल बा\nकहे पार कईले बिया सारा हद\nपूछे लागल कईसे टाइट बदनवा\nढीला तोर भईल कुँवार में\nमारे धीरावे आ किरिया खियावे\nलाजे ना बोली ससुराल में\nससुराल में ! ससुराल में !\nडरेला मनवा ना राखी सजनवा\nएहि से अकील हेराईल बा\nहेराईल बा !\nसाच बताव बात शादी से पहिले\nकs गो से कईले हs भेट रे\nफूलल फूलल गाल चुसल बा ओठवा\nचिकन लागता तोर पेट रे\nपेट रे ! पेट रे !\nअरुण बिहारी बा कईले बरियारी\nचीज प्रमोदवा के खाईल बा\nखाईल बा !\nKhisiyail Ba ! Khisiyail Ba !\nSaiya Ke Sathe Pahila Hi Raate\nPahila Hi Raate ! Pahila Hi Raate !\nNaihar Ke Galati Dharail Ba\nDharail Ba !\nRaate Sejiya Pa\nNahi Sejiya Pa Uthal Darad\nHo Marad Khisiyail Ba\nKahe Paar Kaile Biya Sara Had\nDheela Tor Bhail Kunwar Me\nMaare Dhirawe Aa Kiriya Khiyawe\nLaje Na Boli Sasural Me\nSasural Me ! Sasural Me !\nAehi Se Akil Herail Ba\nHerail Ba !\nRate Sejiya Pa\nKahe Par Kaile Biya Sara Had\nSach Bataw Baat Shaadi Se Pahile\nKa Go Se Kaile Ha Bhet Re\nFulal Fulal Gaal Chusal Ba Othwa\nChikan Lagata Tor Pet Re\nPet Re ! Pet Re !\nCheej Pramodwa Ke Khail Ba\nKhail Ba !\nJaymal Wala Sariya (Pramod Premi Yadav) Lyrics\nJaymal Wala Sariya Is Superhit Bhojpuri Song Sung By Pramod Premi Yadav From ‘Jaymal Wala Sadiya‘ Album. This Song Is Written By Arun Bihari While Music Given By Shankar Singh. It’s Released By Wave Music Youtube Channel.\nस स स स सड़िया !\nनईहर के दिहल रहे निशानी भईल रहे चउथरिया\nजयमाल वाला सड़िया !\nनाश दिहले सईया हो जयमाल वाला सड़िया\nनाश दिहले सईया हो जयमाल वाला सड़िया\nरहुवे चिन्हासी दिहल हमरा लभर के\nडोली पs बईठनी जब सज के सँवर के\nसज के सँवर के !\nपहिले ही राति कs देले घाती सुते जब अईले भिरिया\nसुते जब अईले भिरिया !\nगोटेदार साड़ी देखी के गईले लुभाई\nमीठी मीठी बतिया में लेले फुसलाई\nलेले फुसलाई !\nगोटेदार साड़ी देखी गईले लुभाई\nभीरी उ अईले नाही लजईले बंद कई देले केवड़िया\nबंद कई देले केवड़िया !\nभीरी उ अईले नाही लजईले बंद कई देले केवड़िया\nदेखी लेली ननदो तले परदा के ओट से\nघुंघटा उठा के चुम्मा देत रही ओठ से\nदेत रही ओठ से !\nअरुण बिहारी धईले अकवारी प्रमोद कईले बलजोरिया\nप्रमोद कईले बलजोरिया !\nअरे नाश दिहले अप्पू हो जयमाल वाला सड़िया\nअरे नाश दिहले सोनू हो जयमाल वाला सड़िया\nSa Sa Sa Sa Sadiya !\nNaihar Ke Dihal Rahe Nishani Bhail Rahe Chauthariya\nJaymal Wala Sariya !\nNas Dihale Saiya Ho Jaymal Wala Sariya\nRahuwe Chinhasi Dihal Hamra Lover Ke\nDoli Pa Baithani Jab Saj Ke Sawar Ke\nSaj Ke Sawar Ke !\nPahile Hi Rati Ka Dele Ghati Sute Jab Aaile Bhiriya\nSute Jab Aaile Bhiriya !\nGotedar Saree Dekhi Ke Gaile Lubhai\nMithi Mithi Batiya Me Lele Fuslaai\nLele Fuslaai !\nBhiri U Aaile Nahi Lajaile Band Kayi Dele Kewadiya\nBand Kayi Dele Kewadiya !\nDekhi Leli Nando Tale Parda Ke Oat Se\nGhunghta Uthe Ke Chumma Det Rahi Oth Se\nDet Rahi Oth Se !\nArun Bihari Dhaile Akwari Pramod Kaile Baljoriya\nAre Nash Dihle Appu Ho Jaymal Wala Sadiya\nAre Nash Dihale Sonu Ho Jaymal Wala Sadiya\nCholi Me GPS (Pramod Premi Yadav) Lyrics\nJanuary 30, 2021 by Arvind Maurya\nCholi Me GPS Is Superhit Bhojpuri Song Sung By Pramod Premi Yadav & Sakshi Shivani From ‘Jaymal Wala Sariya‘ Album. This Song Is Written By Arun Bihari While Music Given By Shankar Singh. It’s Released By Wave Music Youtube Channel.\nसेफ रही हो !\nकेहू कुछु करी तs चल जाई पाता\nकवन अईसन चीज हवे कहवा बिकाता\nकहवा बिकाता ! कहवा बिकाता !\nऊँच नीच होई तs चल जाई पाता\nदिहि जानकारी कईसन एप्प रही हो\nआवs चोलिये में\nदादा रे दादा !\nतहरा चोलिये में\nमाई रे माई !\nआवs लहंगा में लगा दी जीपीएस\nसामान तोहार सेफ रही हो\nचालू रही नेट लोकेशन बताई\nमाजा तू मरबू तs जईबू धराई\nजईबू धराई ! जईबू धराई !\nजईबू धराई !\nतs कईसन आ गईल ई नया पs मशीन हो\nतs बहरी लउके साफा भीतरी के सीन हो\nसीन हो !\nकेहुओ के जवानी सील पैक रही हो\nतहरा लहंगा में लगा दी जीपीएस\nअरुण बिहारी के होई जब सक हो\nचाभी ढुकाई तs खुल जाई लक हो\nखुल जाई लक हो ! खुल जाई लक हो !\nअरुण राजीव के होई जब सक हो\nपवन डॉक्टर खोल दिहे लक हो\nखोल दिहे लक हो !\nतs कबले रखबs प्रमोद सोनू अप्पू पहरा\nतs बबुआ विकास शंकर संगे लूटब लहरा\nकाट देब कनेक्शन फेल मैप रही हो\nना बाबा ना !\nई चीज तोहार सेफ रही हो\nना मनबs तs लगा दs !\nSafe Rahi Ho !\nKehu Kuchhu Kari Ta Chal Jaai Pata\nKawan Aaisan Chij Hawe Kahwa Bikata\nKahwa Bikata ! Kahwa Bikata !\nUnch Nich Hoi Ta Chal Jaai Pata\nDihi Jankari Kaisan App Rahi Ho\nAawa Choliye Me\nDada Re Dada !\nTahra Choliye Me\nMaai Re Maai !\nAawa Lehnga Me Laga Di GPS\nSaman Tohar Safe Rahi Ho\nAawa Lahanga Me Laga Di GPS\nChalu Rahi Net Location Bataai\nMaza Tu Marbu Ta Jaibu Dharaai\nJaibu Dharaai ! Jaibu Dharaai !\nJaibu Dharaai !\nTa Kaisan Aa Gail E Naya Pa Mashine Ho\nTa Bahri Lauke Safa Bhitari Ke Seen Ho\nSeen Ho !\nKehuwo Ke Jawani Seal Pach Rahi Ho\nTahra Lahanga Me Laga Di GPS\nSamaan Tohar Safe Rahi Ho\nArun Bihari Ke Hoi Jab Sak Ho\nChabhi Dhukai Ta Khul Jaai Lock Ho\nKhul Jaai Lock Ho ! Khul Jaai Lock Ho !\nArun Rajeev Ke Hoi Jab Sak Ho\nPawan Doctor Khol Dihe Lock Ho\nKhol Dihe Lock Ho !\nTa Kable Rakhaba Pramod Sonu Appu Pahra\nTa Babua Vikash Shankar Sange Lutab Lahra\nKaat Deb Connection Fail Map Rahi Ho\nE Chij Tohar Safe Rahi Ho\nNa Manaba Ta Laga Da !


बीएचयू के आयुर्वेद फैकल्टी के उपाधियन ला मान्यता खातिर नियुक्ति के काम शुरू – टटका खबर\nबीएचयू के आयुर्वेद फैकल्टी के उपाधियन ला मान्यता खातिर नियुक्ति के काम शुरू\nबनारस हिंदु विश्वविद्यालय के आयुर्वेद फैकल्टी के अनेके पाठ्यक्रम के केन्द्रीय भारतीय चिकित्सा परिषद के मान्यता नइखे मिलल. केभाचि परिषद के कहना बा कि फैकल्टी में योग्य शिक्षकन के कमी बा जवना से एकरा कोर्स के मान्यता ना दिहल जा सके. अब एह खाली पद पर बहाली के काम शुरू कर दिहल गइल बा. एकतीस पद पर बहाली ला साक्षात्कार के काम हो गइल बा आ उमेद बा कि सितम्बर में परिषद के अगिला सुनवाई से पहिले ई काम पूरा कर लिहल जाई आ मान्यता मिल जाई. हो सकेला एकरा बाद आयुर्वेदिक फैकल्टी में स्नातकोत्तर मे सीटो बढ़ावे के अनुमति मिल जाव.\nTags: आयुर्वेद फैकल्टी, बीएचयू


(शुक, 21 अक्टूबर)\nपूर्वांचल में पसरल इन्सेफेलाइटिस के खतम करे खातिर केन्द्र सरकार विशेष कार्यक्रम चलाई. ई बाति केन्द्रीय स्वास्थ्य मंत्री गुलाम नबी आजाद गोरखपुर में कहलन. एह साल एह बेमारी से अबले पौने पाँच सौ से बेसी मरीज मर चुकल बाड़े आ रोजे नया मरीज अस्पताल में भरती खातिर चहुँपत बाड़ें.\nइलाहाबाद उच्च न्यायालय नोएडा आ ग्रेटर नोएडा में कइल जमीन अधिग्रहण का खिलाफ आपन फैसला शुक का दिने सुनवलसि. एह फैसला में तीन गो गाँव के अधिग्रहण रद्द कर दिहल गइल. साठ गो गाँव के किसानन के मिलल मुआविजा के चौंसठ दशमलव सात फीसदी अतिरिक्त मुआविजा देबे के आदेश दिहलसि. अब नया विवाद फेरु शुरू हो गइल बा. कुछ किसानन के लागत बा कि मुआविजा अउरी मिले ना त जमीन वापिस कर दिहल जाव, प्राधिकरण कहत बा अतिरिक्त मुआविजा आंवटी बिल्डरन से लिहल जाई, जबकि बिल्डरन के कहना बा कि ई बोझा प्राधिकरण खुद उठावे. ले दे के मामिला सुप्रीम कोर्ट में गइल पक्का बा.\nराष्ट्रीय ग्रामीण स्वास्थ्य मिशन घोटाला के जाँच करे खातिर सीबीआई अउरी समय चाहत बिया. पिछला तीन महीना से जाँच चलत बिया आ अबहीं ले कुछ ठोस नइखे निकलल. एह बीच राष्ट्रीय ग्रामीण स्वास्थ्य मिशन में आयुष, आयुर्वेद योग युनानी सिद्ध आ होमियोपैथी, चिकित्सकन के बहाली प्रक्रिया शुरु करे के फैसला लिहल गइल बा. पहिले से संविदा पर नियुक्त डाक्टरन के संविदा के नवीनीकरण के आदेश दे दिहल गइल बा.\nकेंद्रीय इस्पात मंत्री वरिष्ठ कांग्रेसी नेता बेनी प्रसाद वर्मा कहलन कि अगर उनुकर कांग्रेस पार्टी सत्ता में आवत बिया त ऊ मुख्यमंत्री पद के दौड़ में शामिल ना होखीहें.\nऔरैया जिला में शुक का दिने एगो बस पलटला से छह लोग के मौत हो गइल आ 10 जने घवाहिल हो गइले. हादसा बिधुना थाना क्षेत्र में भइल. बस बिधुना से कसनी जात रहुवे.


डांस संग्राम में वाइल्ड कार्ड (पपलू) इंट्री – Anjoria\nभोजपुरिया दर्शकन के आपन चैनल महुआ पर चल रहल रियलिटी शो डांस संग्राम अपना पूरा शबाव पर आ गइल बा. लोकप्रियता आ गुणवत्ता दुनु में ई शो दोसरा बड़का कहल जाये वाला रियलिटी शोअन के टक्कर दे रहल बा. अब एह कार्यक्रम में एगो दू गो ना पूरा एगारह गो प्रतिभागी वाइल्ड कार्ड इंट्री मार रहल बाड़े.\nएह हफ्ता देखावल जाये वाला शो में अलगा अलगा राज्यन के डांसिग स्टार आपन कौशल देखावे आ रहल बाड़े. एह में से चार गो चुनिन्दा प्रतिभागी चुनल जइहें जे मुकाबिला में शामिल होखिहन. हर प्रतिभागी अपना स्टाइल में इंट्री मरीहें आ फेर आपन आपन प्रस्तुति दीहें. शो का दौरान जज सरोज खान, आ टीम मालकिन श्वेता तिवारी प्रतिभागियन से कहली कि जे भी आवे ई मत कहे कि ई ओकर पहिलका प्रस्तुति ह. काहे कि जिनका लोग से राउर कम्पटीशन बा ऊ लोग बहुते आगा निकल चुकल बा.\nदेखल जाव कि एह प्रतिभागियन में से के आगा बढ़त बा आ के घर वापिस लवटि जात बा.\nPrevious Post: गोरे गोरे बदनवा में कमाल के गोदनवा\nNext Post: चिट्ठी


भिखारी ठाकुर के प्रतिमा के अनावरण – टटका खबर\nभिखारी ठाकुर के प्रतिमा के अनावरण\nकाल्हु लोककवि आ भोजपुरी के शेक्सपियर भा भारतेन्दु कहाये वाला लोककलाकार भिखारी ठाकुर के १२३ वाँ जयन्ती पर उनका गाँव कुतुबपुर में उनकर प्रतिमा के अनावरण मंत्री जनार्दन सिंह सिग्रीवाल का हाथे भइल. एह मौका पर भिखारी ठाकुर के मण्डली के कलाकार कार्यक्रम प्रस्तुत कइलें. विधायक ज्ञानचंद माँझी कहलें कि जल्दिये भिखारी आश्रम में एगो पुस्तकालय के स्थापना कर दिहल जाई. गाँव में स्कूल खोले खातिर ओहिजे के सामाजिक कार्यकर्ता ललन राय पाँच बिगहा जमीन देबे के एलान कइलें जवना पर सरकार का तरफ से टेन प्लस टू स्कूल खोलल जाई.


नेशनल हेराल्ड के चालबाजी पर कानूनी कार्रवाई के विरोध करत बिया कांग्रेस – टटका खबर\nनेशनल हेराल्ड के चालबाजी पर कानूनी कार्रवाई के विरोध करत बिया कांग्रेस\nमहज पाँच लाख रुपिया लगा के नेशनल हेराल्ड के हजारन करोड़ के संपति हथिया लेबे वाला महतारी बेटा के चालबाजी पर डा॰ सुब्रह्मण्यम स्वामी के अदालती कार्रवाई से नाराज कांग्रेस के सांसद आजु लगातार चउथो दिने राज्यसभा ना चले दिहलें.\nकांग्रेसियन के कहना बा कि सोनिया गाँधी आ राहुल गाँधी के कवनो जालसाजी भा चालबाजी का खिलाफ कानूनी कार्रवाई ना होखे के चाहीं. आ अदालत अगर करत बिया त केन्द्र सरकार ओकरा के रोके के इंतजाम करो.\nई लोग भुला गइल बा कि एही लोग के सरकार तेरह साल ले गुजरात के चुनाइल मुख्यमंत्री का खिलाफ हर तरह के झूठ मुकदमा चलावल लोग बाकिर तब एको बेर ऊ आदमी ना कहलसि कि सरकार राजनीतिक दुर्भावना से काम करत बिया आ अदालत से पाक साफ बरी हो गइल.\nअगर सोनिया गाँधी आ राहुल गाँधी कवनो गलत काम नइखे कइले त एह लोग के परेशानी कवना बात के बा? कानूनी लड़ाई लड़ के अपना के पाक साफ साबित करवा लेव लोग. बाकिर एह लोग के मालूम बा कि सगरी चालबाजी के भेद खुल जाई आ एह लोग के बाचल मुश्किल बा एही चलते एह तरह के राजनीतिक बवाल करत बा लोग आ देश के संसद नइखे चले देत.\nTags: चालबाजी, जालसाजी, नेशनल हेराल्ड


कार से एगो छात्र कचराइल – टटका खबर\nकैमूर जिला में राष्ट्रीय राज मार्ग संख्या दू पर पिपरियां मोड़ का लगे शनिचर का दिने एगो आठ साल के छात्र एगो तेज रफ्तार कार से कचरा गइल आ ओकर ओहिजे मौत हो गइल. बतावल जात बा कि ऊ आपन फोटो खिंचवावे गइल रहुवे आ लवटत में गाँव का सोझे ओकर मौत हो गइल. कार वाला भाग निकलल.


सरस्वती सुपरक्लस्टर - विकिपीडिया\n200 मेगापारसेक (652 मेगाप्रकाशवर्ष)\n4×1015M⊙ may M☉\nसरस्वती सुपरक्लस्टर एगो बहुते बिसाल आकार के गैलेक्सी सुपरक्लस्टर बा। आकास के नक्सानवीसी करे खातिर बनावल गइल रिफरेन्स सिस्टम स्लोन सर्वे के पट्टी नं. 82 में मौजूद ई सुपरक्लस्टर मीन नक्षत्र मंडल के दिसा में पड़े ला। एकर खोज भारतीय बैज्ञानिक लोग कइल आ हिंदू देवी सरस्वती के नाँव पर एकर नामकरण कइल।\nएह सुपरक्लस्टर में बहुतन गो गैलेक्सी आ गैलेक्सी क्लस्टर बाने आ इनहन से मिल के एह में गैलेक्सी सभ के देवाल नियर बनावट मौजूद बा। एह सुपरक्लस्टर के बिस्तार लगभग6अरब प्रकाश वर्ष (600 मिलियन प्रवर्ष या 200 मेगापारसेक) आ एह में कम से कम 43 गो बिसाल-बिसाल गैलेक्सी क्लस्टर मौजूद बाने। ई पृथ्वी से 4,000 मिलियन प्रकाश वर्ष के दूरी पर स्थित बाटे।\nसरस्वती सुपरक्लस्टर के खोज पुणे शहर में मौजूद इंटर-यूनिवर्सिटी सेंटर फॉर एस्ट्रोनामी एंड एस्ट्रोफिजिक्स आ इंडियन इंस्टीट्यूट ऑफ साइंस एजुकेशन एंड रिसर्च के टीम द्वारा फरवरी 2016 खोजल गइल। एह टीम में भारतीय बैज्ञानिक सोमक रायचौधुरी भी सामिल रहलें।\n↑ Bagchi, Joydeep; Sankhyayan, Shishir; Sarkar, Prakash; Raychaudhury, Somak; Jacob, Joe; Dabhade, Pratik (2017). "Saraswati: An Extremely Massive ~ 200 Megaparsec Scale Supercluster". |arxiv= required (मदद)\n↑ "Discovered Saraswati, one of the largest structures in the universe" (Spanish में). El País. 14 जुलाई 2017. पहुँचतिथी 14 जुलाई 2017.\n↑ "भारतीय वैज्ञानिकों ने खोजी आकाशगंगा 'सरस्वती' - BBC हिंदी". Bbc.com. 1970-01-01. पहुँचतिथी 2017-07-15.\n↑ “Saraswati”- one of the most massive large-scale structures in the Universe discovered\n"https://bh.wikipedia.org/w/index.php?title=सरस्वती_सुपरक्लस्टर&oldid=478764" से लिहल गइल\nएह पन्ना पर आखिरी बेर संपादन 15 जुलाई 2017 के 06:36 बजे भइल रहल।


जी20 सम्मेलन में मनमोहन सिंह कहलन कि ग्रीस का चलते दुनिया के समीकरण बिगड़ गइल बा बाकिर एह संकट के असर उभरत अर्थव्यवस्था पर ना पड़े दिहल जाई. करिया धन पर चिंता जाहिर करत प्रधानमंत्री कहले कि एक देश के करिया धन दोसरा देश में जमा करावे से होखे वाला समस्या के समाधान तुरते करे के जरूरत बा.\nटीम अन्ना के अरविंद केजरीवाल आयकर विभाग के माँगल बकाया 9.27 लाख रुपिया लवटा त दिहलन बाकिर प्रधानमंत्री के चिट्ठी लिख के कहले बाड़न कि उनुका के दिहल नोटिस गलत रहे.\nमुम्बई के नौसेना पोतगाह के 270 साल पुरान प्रशासनिक इमारत में बियफे का दिने भयंकर आग लाग गइल जवना के बुतावे के कोशिश में दमकल कर्मचारी लागल बाड़े. एह हादसा में केहू के हताहत होखे के खबर नइखे.\nबियफे के रात बारह बजे से पेट्रोल के दाम में एक रूपिया अस्सी पइसा के बढ़ोतरी कर दिहल गइल बा. अलग अलग राज्य के टैक्स का चलते हर राज्य में अलग अलग दाम बढ़ी. भाजपा समेत तमाम विपक्षी दल एकर विरोध कइले बाड़न बाकिर सरकार के कहना बा कि विश्वबाजार में तेल के बढ़त दाम का चलते दाम बढ़ावल जरूरी रहे.\nराज ठाकरे दंगे के धमकी दिहले बाड़न. राज ठाकरे के कहना बा कि जे तरह से कांग्रेस आ सपा के नेता उत्तर भारत के लोग पर दया देखावत गैर जिम्मेदाराना बयानबाजी करत बा ओहसे मुंबई में दंगा भड़क सकेला. राज ठाकरे के आपत्ति एह पर बा कि छठ पूजा के आयोजन कर के कांग्रेस के कृपाशंकर सिंह आ संजय निरूपम आ सपा के अबू आसिम आजमी मराठियन के भड़कावे वाला बयान दिहले ओहसे एहिजा दंगा भड़क सकेला. ई लोग कहले रहुवे कि मुंबई केहू के बाप के ना ह आ सभकर ह जे एहिजा रहत बा आ कमात खात बा.ओने बाल ठाकरे सामना में अपना लेख में कहले बाड़न कि ई लोग बतावे कि मुंबई के बाप के ह ! राज ठाकरे हिन्दी चैनलनो धमकवले बाड़न कि ओह लोग पर नजर राखल जा रहल बा आ अगर एकतरफा रिपोर्टिंग भइल त ओह लोग के एहिजा रहे ना दिहल जाई.\n2जी मामला में कनिमोझी आ बाकी आरोपियन के जमानत याचिका अदालत खारिज कर दिहलसि जवना का बाद आरोपियन के परिजन के आँखिन में लोर भर गइल. कनिमोझी के जमानत ना मिल पवला से करुणानिधि बहुते निराश बाड़न.\nसाध्वी प्रज्ञा जेल में अपना खातिर सुरक्षा मंगले बाड़ी काहे कि उनुका के कुछ अफ्रीकी महिला कैदी पीट दिहले रही सँ.\nसर्वोच्च न्यायालय महाराष्ट्र के मुख्यमंत्री रहल अशोक चव्हाण का खिलाफ चुनाव आयोग में चलत कार्रवाई पर रोक लगा दिहलसि, चव्हाण पर आपन चुनावी खर्चा कम कर के बतावे के आरोप बा.\nभाजपा नेता आ लोक लेखा समिति के अध्यक्ष मुरली मनोहर जोशी कांग्रेस पर आरोप लगवले बाड़न कि ऊ 2जी स्पेक्ट्रम मामिला में समानांतर जांच चलावत बिया आ एह मुद्दा पर विरोधाभासी नजरिया रखले बिया.\nएगो चीनी कम्पनी गुजरात में करीब 40 करोड़ डॉलर के निवेश के समझौता पर बियफे का दिने दस्तखत कइलसि बाकिर कंपनी के नक्शा में अरुणांचल प्रदेश के चीन के हिस्सा देखवला पर विवाद हो गइल बा. भारत सरकार एह पर आपन आपत्ति जतवले बिया.\nमप्र में पटवारी चयन परीक्षा आनलाइन करावल जाई.\nअमेरिका भारत के आपन एफ-35 विमान बेचे का तइयारी में बा.\nराहुल गांधी के बयान बाजी पर बरसत बसपा के कहना बा कि कांग्रेसियन का मुँह से भठियरपन के विरोध शोभा ना देव.\nशिवराज चौहान के ‘घोषणावीर’ कहे वाला भाजपा सांसद रघूनंदन शर्मा के मध्यप्रदेश भाजपा के उपाध्यक्ष पद से हटा दिहल गइल बा आ उनुका के कारण बताओ नोटिस दिहल गइल बा.\nवित्त मंत्री प्रणव मुखर्जी के कहना बा कि महँगाई तेहवारन का चलते बढ़ल बा आ अगिला महीना से महँगाई कम होखे लागी.\nभठियरपन के एगो मामिला में जमानत मिल गइला का बावजूद येदियुरप्पा अबही जेले में रहीजें काहे कि कई गो मामिला के सुनवाई चलत बा.\nकेरल में खाद्य अउर नागरिक आपूर्ति मंत्री टी. एम. जैकब के निधन से खाली उनुका विधानसभा सीट से उनुकर बेटा अनूप जैकब चुनाव लड़ीहें.\nझारखंड मुख्यमंत्री अर्जुन मुंडा प्रदेश के सड़कन के निरीक्षण यात्रा पर निकलल बाड़न.\nरूस बियफे का दिने अपना अंतरमहाद्वीपीय मिसाइल के सफल प्रक्षेपण कइलसि.\nआडवाणी के काफिला के गलत तरीका से पार करे वाला दू जने पर जुर्माना लगावल गइल बा.\nप्रधानमंत्री मनमोहन सिंह के पंजाब दौरा रद्द हो गइल बा. ऊ आनंदपुर साहिब में महात्वाकांक्षी खालसा हेरिटेज कॉम्प्लेक्स के उद्घाटन करे वाला रहले.\nओडिशा मुख्यमंत्री नवीन पटनायक पर भठियारन के बचावे के आरोप ट्रांसपेरन्सी इंटरनेशनल इंडिया बियफे का दिने लवगवलसि.\nपंजाब में चुनाव से पहिले वोटरन के लुभावे खातिर सरकार आपन पिटारा खोल दिहलसि आ सरकारी कर्मचारियन खातिर 800 करोड़ रुपये के योजना के एलान कइले बिया.\nबानरन के उत्पात से राहत दिआवे खातिर हिमाचल प्रदेश सरकार बानर पकड़े वालन के हर बानर पर पाँच सौ रुपिया के इनाम दी. बानरन के पकड़ के ओकनी के बधिया कर दिहल जाई जेहसे कि बानरन के संख्या मत बढ़ो.\nदिल्ली के एगो अदालत बियफे का दिने अमर सिंह के इजाजत दे दिहलसि कि ऊ इलाज खातिर सिंगापुर जा सकेले.\nअन्ना शुक का दिने आपन मौन व्रत तूड़ सकेले. एह दिन ऊ दिल्ली आवे वाला बाड़न.\nदुनिया के 20 गो शक्तिशाली मनई में सोनिया आ मनमोहन दुनु के नाम बा.\nसंघ लोक सेवा आयोग भारतीय सैनिक अकादमी, नौसेना अकादमी अउर वायुसेना अकादमी में बहाली खातिर 12 फरवरी, 2012 के सम्मिलित रक्षा सेवा परीक्षा आयोजित करी.\nब्रिटेन में आबादी से ज्यादा मोबाइल फोन बावे.\nअगिला नौ साल में एगो मानव युक्त अंतरिक्ष स्टेशन स्थापित करे वाला बा चीन.\nपाकिस्तानी प्रधानमंत्री यूसुफ रजा गिलानी के कहना बा कि भारत के तरजीही देश के दर्जा दिहला का बावजूद पाकिस्तान के काश्मीर नीति में कवनो बदलाव नइखे आइल.\nओजोन आयुर्वेदिक कंपनी अपना आमदनी के अगिला साल दुगुना करे के चाहत बिया.\nभारत-चीन का व्यापार लक्ष्य 2015 तक 100 अरब डॉलर करे के बा.\nसिंगूर मामिला में कलकत्ता उच्च न्यायालय बियफे का दिने राज्य सरकार के ओह फैसला पर रोक लगा दिहलसि जवना में अधिगृहित जमीन लवटावे के बाति कहल गइल बा.\nशेयर बाजार में बुध का दिने मामूली तेजी देखे के मिलल.\nदुसरकी तिमाही में सेल के शुद्ध लाभ में 54.6 फीसदी के गिरावट आइल.\nएलएंडटी के सहायक कंपनी के ओमान में मिलल 875 करोड़ रुपिया के ठेका.\nखाद्यान्न महंगाई दर 12 फीसदी के पार पहुंच गइल.\nफिल्मकार संजय लीला भंसाली के कहना बा कि फिल्म निर्माण के बॉलीवुड शैली बरकरार रहे के चाहीं.\nक्रिकेट में स्पॉट-फिक्सिंग मामला में पाकिस्तानी खिलाड़ीयन कप्तना सलमान भट्ट के अढ़ाई साल, मोहम्मद आसिफ के एक साल अउर मोहम्मद आमिर के छह महीना के जेल के सजा सुनावल गइल बा.\nरणजी ट्रॉफी मैच में हरियाणा पहिला दिने7विकेट पर 256 रन बनवलसि.\nफुटबाल क्वालिफायर मुकाबला में भारत के अंडर -19 टीम ईरान से हार गइल.\nविश्व कप कबड्डी के पहिला मुकाबला में बुध का दिने भारत जर्मनी के हरा दिहलसि.


रवि किशन कुश्ती लड़ले – Anjoria\nभोजपुरी सुपर स्टार रवि किशन जल्दिये सिनेमा का परदा पर कुश्ती लड़त नज़र अइहें. प्रसिद्ध निर्देशक के. डी का निर्देशन में बनल फिल्म ‘प्राण जाई पर वचन न जाई’ के शूटिंग हाल ही में वाराणसी में पूरा भइल बा. जबरदस्त एक्शन, सुपर हिट गाना, रोमांस अउर कामेडी से भरपूर ‘प्राण जाई पर वचन न जाई’ में ठेठ भोजपुरिया कुश्ती के अलावा सुपर डुपर हिट ‘साढ़े तीन बजे मुन्नी ज़रूर मिलना…’ गानो सुने के मिली. खास बात ई बा कि “मुन्नी बदनाम हुई” का तरहे ‘साढ़े तीन बजे मुन्नी ज़रूर मिलना’ आयटम नंबर हवे. एह गाना के संगीत दिहले बाड़े राजेश-रजनीश. ‘साढ़े तीन बजे मुन्नी ज़रूर मिलना’ उत्तर प्रदेश आ बिहार में एक दशक पहिले लोग का जुबान पर चढ़ल रहे आ एकर मूल गायिका रहली ताराबानो फैजाबादी जे ‘मुन्नी बदनाम हुई’ के मूल गाना ‘लवंडा बदनाम हुआ नसीबन तेरे लिए’ गवले रही. फिल्म में भोजपुरी सुपर स्टार रवि किशन आ अक्षरा के रोमांटिक जोड़ी का साथ राजीव दिनकर, निजाम खान, महक मल्होत्रा , ख़ुशी सिंह, जफर खान वगैरह शामिल बाड़े.


Bhojpuria.com | भोजपुरिया स्वाभिमान सम्मेलन : झलकियां\nHome Samachar National भोजपुरिया स्वाभिमान सम्मेलन : झलकियां\nभोजपुरिया स्वाभिमान सम्मेलन : झलकियां\t05 December 2011\tNews Desk\tसिवान। भोजपुरिया स्वाभिमान सम्मेलन के दूसरका आयोजन कई मायना में एह तरह के बाकी आयोजनन से अलग रहे। एहिजा हमनी का कार्यक्रम से जुडल कुछ खास-खास बिंदुअन पर चर्चा करे के प्रयास कर तानी।\n* मंच पर अनुशासन के मामला में ई कार्यक्रम भोजपुरी के कवनो दोसर कार्यक्रम से बेहतर रहे। उदघाटन के समय खाली उदघाटनकर्ता पाँच गो लइकी लोगन के साथ मंच पर गइलन, जबकि भोजपुरी के कवनो आयोजन के उदघाटन के समय दर्जनन लोग मंच पर चढ जाला। कार्यक्रम के शुरु से अंत ले, एको अवांछित व्यक्ति मंच पर ना लउकल।* कार्यक्रम के शुरु से अंत ले स्थानीय लोग आयोजकन के बारे में जानल चाहत रहे, लेकिन केहु के कुछ पता ना चलल। जय भोजपुरी परिवार के स्थानीय प्रतिनिधि अउर एह कार्यक्रम के संयोजक संजय कुमार सिंह के त काफी लोग जानत रहे, लेकिन टीम के बाकी सदस्यन के बारे में पूछला पर जबाब मिलल - "आयोजक लोग महत्वपूर्ण नइखे, बल्कि ई आयोजन महत्वपूर्ण बा, अउर सबसे महत्वपूर्ण हवे "भोजपुरी"। अपना के पाछे राख के भोजपुरी के आगे राखे वाला एह कार्यक्रम के लोग दिल खोल के तारीफ कइल।* एक ओर जहाँ आयोजक लोग मीडिया में आपन नांव अउर फोटो छपवाये खातिर बेचैन रहेला, ओहिजे एह कार्यक्रम में अइसन कई गो पल आइल, जब आयोजक लोग एक दोसरा के आगे करे में लागल रहे। एह घटना पर हैरानी जतावत मीडिया कुछ लोग जब एकर कारण जानल चाहल, त बतावल गइल - "भोजपुरी के नांव पर आपन नांव चमकावल हमनी के मकसद नइखे। हमनी का चाह तानी जा कि हमनी के कार्यक्रम के रिपोर्टिंग के समय कवनो व्यक्ति विशेष के ना, बल्कि भोजपुरी के प्राथमिकता दिहल जाव।" प्रभात खबर के स्थानीय प्रतिनिधि नवीन सिंह परमार के अनुसार अगर भोजपुरी के सब संस्था चलाये वाला लोग एही तरह के नि:स्वार्थ भाव से लाग जाव, त भोजपुरी के आगे बढे से केहु ना रोक सकेला।* पिछला (जीरादेई) सम्मेलन नियन ही एह बेर भी आयोजन स्थल के बाहर "मेला" लाग गइल रहे, जवना में कई गो ठेला वाला, अउर खोमचा वाला लोग आपन दोकान लगवले रहे। देर रात तक लागल एह दोकानन में काफी भीड भी लउकल।* वइसे त भोजपुरिया स्वाभिमान सम्मेलन के पहिलका आयोजन (जीरादेई) में भी महिला लोगन के काफी भीड रहे, लेकिन ई आयोजन एह मामला में कुल्ह रेकार्ड तूर देहलस। भरत शर्मा के टीम के गायिका अराधना सिंह के अनुसार "हम एह तरह के सैकडन गो कार्यक्रमन के हिस्सा रहल बानी, लेकिन दर्शकन के, अउर खास कइ के महिला दर्शकन के जवन भीड, अउर जवन उत्साह एहिजा देखे के मिलल, ऊ एह से पहिले कबो ना देखले रहनी।"* कार्यक्रम के लेके महिला लोगन के उत्साह के अंदाज एही बात से लगावल जा सकेला कि शायद भोजपुरी कार्यक्रमन में पहिला बेर ऊ लोग ना सिर्फ गीत-संगीत के आनंद लिहल, बल्कि जब अराधना सिंह गावत रहली, तब कुछ महिला लोग मंच के सामने आके उनका के कुछ इनाम भी दिहल। अराधना सिंह खातिर ई एगो नया अनुभव रहे, अउर भोजपुरी के स्टेज शो से आम तौर पर दूरी राखे वाली महिला लोग "आपन" एह प्रोग्राम के हर पल जी लिहल चाहत रहे।* कार्यक्रम में भीड के कारण एक बेर त अइसन लागल कि कार्यक्रम रोके के पडी। फेर मंच के दाहिना ओर के परदा हटा के ओने से भी देखे के व्यवस्था कइल गइल, तब जाके भीड कुछ कंट्रोल में आइल।* जय भोजपुरी परिवार के वरिष्ठ सदस्य (आयोजक) लोग ना सिर्फ आम जनता का संगे जमीन पर बइठ के कार्यक्रम के देखल, बल्कि अंत में जब तनि भीड कम भइल, तब ओही जगह पर भरत शर्मा अउर अराधना सिंह के गीतन के नाच के आपन आनंद प्रकट कइल। भोजपुरी के कवनो अउर कार्यक्रम में आयोजकन के आम जनता के साथ बइठल ना देखल जा सकेला।भोजपुरी के कवनो प्रोग्राम में एतना रात के औरतन के अइसन भीड कबो देखले बानी?* भोजपुरिया स्वाभिमान सम्मेलन के मंच पर पुलिस महानिरिक्षक (तिरहुत क्षेत्र) गुप्तेश्वर पाण्डेय काफी भावुक हो गइल रहलन। भावुकता के रौ में बहत ऊ जब मीडिया के कैमरा ओहिजा देखलन, त कहलन कि "कृपा क के एकरा के बंद कइल जाव। हम एहिजा एगो आईजी ना, बल्कि भोजपुरी माई के एगो बेटा का तौर पर आइल बानी।"* जब पुलिस के नकारात्मक छवि के हवाला देत आईजी कहलन कि लोग ई मान के चलेला कि अगर केहु पुलिस में बा, त ऊ गुण्डा हवे... इंस्पेक्टर हवे त ओह से बीस होई, अउर डीएसपी हवे, त हम कुछ ना बोलब... रउआ लोग खुदे समझ लीं, डीएसपी साहेब एहिजे सामने बइठल बानी, त मैदान ठहाका से गुंज उठल। दर्शकन के बीच पहिला कतार में बइठल डीएसपी साहेब भी एह पर खुद के मुस्कुराये से ना रोक पवलन। * पंजवार के तुरंत बाद आईजी गुप्तेश्वर पाण्डेय के एगो अउर कार्यक्रम में जाये के रहे। ओहिजा पहुँचते साथ ऊ कहलन - "रउआ लोगन से वादा कइले रहनी ह, ओह से एहिजा आ गइनी ह, ना त हमार दिल त अबो भोजपुरिया स्वाभिमान सम्मेलन में लागल बा।"* सम्मेलन में सिवान, जमशेदपुर, बलिया, बनारस, सिवान, छपरा, गोपालगंज, मुजफ्फरपुर, पटना, गाजीपुर समेत देश के कोना-कोना से आइल कवि अउर साहित्यकार जुटल रहलन। ओकरा अलावा प्रतिभागियन में भी दुबई आ मॉरीशस समेत दिल्ली, मुंबई, पंजाब, पटना, जमशेदपुर, हाजीपुर, छपरा, गोपालगंज, देवरिया, बलिया, बक्सर अउर ना जाने केतना शहरन के प्रतिनिधि शामिल भइल रहलन।* ई शायद पहिला बेर रहे, जब एह तरह के कार्यक्रम में भोजपुरी भाषा पर आधारित भोजपुरी में एगो नाटक देखावल गइल। ओकरा के देखते समय ओहिजा मौजुद कई गो साहित्यकार, फिल्मकार, अउर आम लोगन के आँखि भर आइल, अउर ओह लोगन के आपन आपन लोर पोछत देखल गइल।* "भोजपुरी बोले में लाज काहें" विषय पर भइल परिचर्चा में जब स्कूकी छात्र सब बोलल शुरु कइलन, त साहित्यकार लोगन के प्रतिक्रिया देखे लायक रहे। एगो वरिष्ठ साहित्यकार के अनुसार "एह मंच पर ई जवन सफल प्रयोग भइल, ओह से ई बात त तय बा कि भोजपुरी के भविष्य अब सुरक्षित हाथन में बाटे।"* एक ओर जहाँ हाल के दिनन में आयोजित भइल कई गो राष्ट्रीय अउर अंतर्राष्ट्रीय स्तर के सम्मेलन में कई गो शीर्ष कलाकारन के भागीदारी के बावजुद खाली कुसी लोगन के मुंह चिढावत रहे, ओहिजे भोजपुरिया स्वाभिमान सम्मेलन में कुर्सी त कुर्सी, ओह मैदान में जमीन पर बइठे, या खडा होखे के भी जगह ना रहे। हालात अइसन रहे कि मैदान के सामने के रोड भी जाम हो गइल, अउर ओकरा ओह पार भी लोगन के भीड लाग गइल। भीड जब काफी बढ गइल त पहिले मैदान में लागल पंडाल के दूनो ओर से खोलल गइल, अउर ओकरा बाद मंच के दाहिना ओर से परदा भी हटा दीहल गइल, ताकि ज्यादा से ज्यादा लोग कार्यक्रम के आनंद ले सको। भीड के ई आलम कई गो वइसन लोगन के सोचे पर मजबूर कइ दिहलस, जे भोजपुरी के सम्मेलन के देखत-देखत आपन जिनगी बिता दिहल। Related news items:\nComments (1)\tBhojpuria Swabhiman Sammelan\t1\nTuesday, 06 December 2011 16:26\tUmesh Kumar Singh\tSafal ayojan khatir bhojpuria team ke hardik badhai. Khushi ke seema naikhe. Par dukho ba ki hamara jawar me i smmelan bhailaham na awe sakni. Sanjay babu ke sange -sange sab ayojan karta ke hamar badhaiashubhkamana bhavishya me programme kar khatir. Asha ba ki agila program me jab hoiaham bharat me rahab ta jaroor aib.


रविकिशन आ के॰डी॰ के बलिदान – Anjoria\nअप्रैल 14, 2010 केडी बलिदान, रविकिशन\nभोजपुरिया सदाबहार सुपर स्टार रविकिशन आ भोजीवुड के सफलतम निर्देशकन में शुमार के॰डी॰ के जोड़ी अब भोजपुरिया परदा पर धमाल मचावे का तइयारी में बा. रविकिशन के शानदार अदाकारी आ केडी के सधल निर्दैशन से सजल बलिदान अब प्रदर्शन का कगार पर बा.\nवी एम फिल्म्स प्रोडक्शन का बैनर में बनल आ शॉम परवानी के प्रस्तुति वाली भोजपुरी फिल्म बलिदान में दर्शकन के देखे के मिली रविकिशन के डबल रोल में शानदार अदाकारी आ केडी के चुस्त निर्देशन में मनोरंजन के सगरी वाजिब मसाला. विश्वनाथ शेट्टी के बनावल एह फिलिम में रविकिशन का साथै दू गो नायिका बाड़ी अदाकारा रिंकू घोष आ दुबई से आइल नयकी तारिका अम्बिका. नृत्य निर्देशक से अभिनेता बने का राह पर राजीव दिनकर का साथे गुंजन पंत बाड़ी. फिल्म में बालीवुड सिनेमा के जग्गू दादा जैकी श्राफ के एगो यादगार आ कबो ना भुलाये जा सके वाला किरदारो बा एह फिल्म में.\nपारिवारिक पृष्ठभूमि पर बनावल एगो समग्र मनोरंजन देबे वाली फिल्म बलिदान के अहम पात्रन में अनिल यादव आ दीपको सिन्हा नजर अइहें. अशोक कुमार दीप के गीत संगीतो धमाकेदार बा, कथअ मानूद पटेल के आ छायांकन फिरोज खान के बा,\nविजय लाल के अभिनय काबिले तारीफ


बिहार कऽ इतिहास - आशीष कुमार मिश्रा - मैना: भोजपुरी साहित्य क उड़ान (Maina Bhojpuri Magazine)\nHome आशीष कुमार मिश्रा Lekh बिहार कऽ इतिहास - आशीष कुमार मिश्रा\nबिहार कऽ इतिहास - आशीष कुमार मिश्रा\nबिहार के महातम ना केवल अभिए बल्कि बहुत पहिले से हवे। प्राचीन भारत में लगभग ४७५ ई. तक यानि गुप्त वंश तक जेतना भी राजा भईलन उनकर बिहारे एगो राज्य रहल औरी जवन अपना ओर सभेके लुभवलस। एकर प्रमाण उ लोग के राजधानी से लगावल जा सकेला। पुरनका बिहार जेकरा में अंग (पूरबी बिहार), बिदेह (उत्तर बिहार), मगध (दखिन बिहार) अउर वैशाली/लिच्छवी (उत्तर बिहार) शामिल रहे, उ पुरनका भारत में शक्ति, ज्ञान अउर संस्कृति के केंद्र रहल। मगध से भारत के पहिलका सबसे महान साम्राज्य उभरल, जेकरा के सभे मौर्य साम्राज्य के नाम से जानत बा, उ संसार के वोह साम्राज्यन में रहे, जवन कि धरम का पालन करत रहे। मगध साम्राज्य पूरा दखिनी एशिया को एक राज के अन्दर कईले रहे। एह काम में मौर्य साम्राज्य के अलावे गुप्त राजवंश के भी खूबे योगदान रहे। बिहार जेकर राजधानी पटना ह, ओकरा के पाटलिपुत्र, कुसुमपुर नाम से भी जानल जाला, जवन कि भारतीय सभ्यता के बहुत खास केंद्र रहे के प्रसिद्धि हासिल कईले बा। एही क्रम में शिक्षा के महत्त्वपूर्ण केंद्र नालंदा विश्वविद्यालय के स्थान भी ना केवल भारत में ही अपितु पूरा विश्व में प्रसिद्ध बा।\nमुख्य लेख: बिहार के प्राचीन इतिहास\nप्राचीन काल में मगध के साम्राज्य देश के सबसे शक्तिशाली साम्राज्यन में से एगो रहल। अहिजा से मौर्य वंश, गुप्त वंश तथा अन्य कई राजवंशकुल देश के अधिकतर हिस्सवन पर राज कइले। मौर्य वंश के शासक सम्राट अशोक के साम्राज्य पश्चिम में अफ़ग़ानिस्तान तक फैलल रहल। मौर्य वंश के शासन ३२५ ईस्वी पूर्व से १८५ ईस्वी पूर्व तक रहल। छठी आ पांचवी सदी इसापूर्व में अहिजा बौद्ध तथा जैन धर्मवन के उद्भव भईल। अशोक, बौद्ध धर्म के प्रचार में महत्वपूर्ण भूमिका निभईले रहलन आ उ आपन लईका महेन्द्र के बौद्ध धर्म के प्रसार खातिर श्रीलंका भेजले। उ आपन लईका के पाटलिपुत्र (वर्तमान पटना) के एगो घाट से विदा कइले रहलन जवन महेन्द्र के नाम से अब भी महेन्द्रू घाट कहल जाला। बाद में बौद्ध धर्म चीन तथा चीन के रास्ते जापान तक पहुंच गईल।\nबिहार के ऐतिहासिक नाम मगध रहल। बिहार के राजधानी पटना के ऐतिहासिक नाम पाटलिपुत्र ह।\nमुख्य लेख: बिहार क मध्यकाल के इतिहास\nबारहवीं सदी में बख्तियार खिलजी बिहार पर आधिपत्य जमा लिहले। उके बाद मगध देश के प्रशासनिक राजधानी ना रहल। जब शेरशाह सूरी, सोलहवीं सदी में दिल्ली के मुगल बाहशाह हुमायूँ के हरा के दिल्ली के सत्ता पर कब्जा कइले तब बिहार के नाम पुनः प्रकाश में आईल पर इ अधिक दिनन तक ना रह पावल। अकबर बिहार पर कब्जा करके बिहार के बंगाल में विलय कर दिहले। इके बाद बिहार के सत्ता के बागडोर बंगाल के नवाबन के हाथन में चल गईल। बिहार के अतीत गौरवशाली रहल बा।\nमुख्य लेख: बिहार क आधुनिक इतिहास\n1857 के प्रथम सिपाही विद्रोह में बिहार के बाबू कुंवर सिंह महत्वपूर्ण भूमिका निभइले। 1912 में बंगाल के विभाजन के फलस्वरूप बिहार नाम के राज्य अस्तित्व में पुन आइल। 1935 में उड़ीसा इसे अलग कर दिहल गईल। स्वतंत्रता संग्राम के दौरान बिहार के चंपारण के विद्रोह के, अंग्रेजवन के खिलाफ बग़ावत फैलावे में अग्रगण्य घटनावन में से एगो गिनल जायेला। स्वतंत्रता के बाद बिहार के एक और विभाजन भईल आ सन् 2000 में झारखंड राज्य इसे अलग कर दिहल गईल। भारत छोड़ो आंदोलन में भी बिहार के गहन भूमिका रहल।\nPrabhakar Pandey 24 फ़रवरी 2016 को 4:45 pm\nबहुते सुन्नर अउर जथार्थपरक जानकारी खातिर साधुवाद। पूरा विस्वास बा की अब आगे आशीष कुमार जी रचना, आलेख आदी बराबर पढ़े के मिली। सादर। जय-जय\nAashish kumar Mishra 24 फ़रवरी 2016 को 9:29 pm\nबहुत बहुत आभार माननीय\nबस आशीष बनवले रही\nबेनामी2मार्च 2016 को 9:06 pm\nAashish kumar Mishra6मार्च 2016 को 4:43 pm\nUtpal writes 24 अगस्त 2016 को 7:37 am\nबहुत ही करीना से रउरा बिहार के इतिहास प्रस्तुत कईले बानी। आगे भी रउआ लेख के इंतज़ार रही हमनी सब के।\nR kishan Jakhiwal 24 फ़रवरी 2020 को 7:19 am\nBahut hi sundarwa likhe h Ashiswa. . Udher jaikeekaam karan lagayi tushar. ..\nEngineering tyag kar diye ka\nR kishan Jakhiwal 24 फ़रवरी 2020 को 7:20 am\nBahut sundar likhal hai re Aashishwa


चल ! चल ! 'घोड़दउड़' देखल जाव । दुआरे बारात लागेवाला बा... - cartoondhun\nखुली आँखों से सपने देख रहा है.. -5months ago\nअच्छे दिन के लिए .. - 11 months ago\nविरासत में मिली गरीबों की … - 1 year ago\nगरीबी की आँच.. -2years ago\nभोजपुरी जन जागरण अभियान के अगिला प्रस्तुति9अगस्त के जंतर – मंतर पर सातवाँ विशाल धरना -3months ago\nफँस गइलऽ बबुआ कहाँवा रे जईबऽ, पागाहा तूड़ा के केने रे परईबऽ .. -4months ago\nफेल – फेल – फेल । सुशासन बाबू हो गइलें ढ़ेर । बिहार बोर्ड के १२वी के रिज़ल्ट निकलल। ६४ प्रतिशत छात्र भईलें फ़ेल … -5months ago\nआरा भोजपुर में भोजपुरी के पढ़ाई-लिखाई पर रोक.. - 1 year ago\nपूर्वाग्रह की परिधि से बाहर निकलकर सोंचने वाला ही सफलता की सीढ़ियां चढ़ता है.. -4months ago\n“मंज़िल तक पहुँचने का सबसे श्रेष्ठ और उत्तम माध्यम है मनोबल” -6months ago\nलक्ष्य .. - 8 months ago\nमजबूत मन के आगे नही टिक पाता, कोई भी संघर्ष -9months ago\nHome भोजपुरी लोकपत्र चल ! चल ! ‘घोड़दउड़’ देखल जाव । दुआरे बारात लागेवाला बा…\nचल ! चल ! ‘घोड़दउड़’ देखल जाव । दुआरे बारात लागेवाला बा…\nPosted By: adminon: June 11, 2017 In: भोजपुरी लोकपत्रNo Comments\n” आपन खोढ़िया बाहारऽ, ये अनजानु बाबा\nआवत बाड़े दुल्हा – दामाद।\nआहो आवत बाड़ें दुल्हा – दामाद।\nबईठे के मांगेलें सोफा -गलईचा\nलड़ने को माँगे मैदान।\nआहो लड़ने को माँगे मैदान।…\nआपन खोढ़िया बाहारऽ, ये अनजानु चाचा\nखाए के मांगेलें पूड़ी-कचौड़ी\nआहो लड़ने को माँगे मैदान ...”\nवीर रस के ई गीत भोजपुरी के पारम्परिक गीत हउए। एह गीत में लड़की आपन बाबा यानी पिता – चाचा से कह रहल बाड़ी कि आपन खोढ़िया यानी दूआर के आगे बईठे-ऊठे के जगह के बहार द यानी साफ़ – सुथरा कर द। बारात लेके दुल्हा – दामाद आवत बाड़न । दुआरे बारात लागे के घड़ी एह गीत के ख़ूब सूनल जाला।\nचल रे ! चल – चल जल्दी से चल ‘ घोड़दउड़ ‘ हो रहल बा। चल- चल – चल देखल जाव । पहिले वरपक्ष जब समियाना से बारात लेके चलत रहे तब गाँव के बहरी ‘घोड़दउड़’ होखत रहे। ‘घोड़दउड़’ देखे ख़ातिर गाँव के लईका – बुज़ुर्ग सभे जूट जात रहे। जेकरा बारात में जेतना घोड़ा – हाथी आ ऊँट आवत रहे ओकरा के ओतने दबंग आ सम्मानित आदमी मानल जात रहे। पहिले के बारात दिनअक्षते लागत रहे यानी किरिन डूबे से पहिले।\nबारात दूआर पर आ गईल। टोला – मोहल्ला के लईकी-मेहररू लोग कोठा (छत) पर से बारात देखे ख़ातिर एक-दूसरा के देह पर लदाइल बाड़ी स। गीत गवनी मेहरारू – लईकी गीत गा -गा के बारात के स्वागत कर रहल बाड़ी लोग। लाउड स्पीकर के आवाज़ ख़ूब टंच बा। लाउड स्पीकर बिना थकले लगातार पारम्परिक गीतन के मिठास कान में घोलत बा—\nबाबा समधी मिलन रऊआ जाईं।\nबेटी समधी मिलन कईसे होला ?\nबाबा पान – कसईली पियर धोती,\nबाबा समधी मिलन अइसे होला।\nपापा समधी मिलन रऊआ जाईं ।\nपापा फूलवा के माला चंदन टिका\nपापा समधी मिलन अइसे होला……..\nकेतना सुनर गीत के भाव । बाप – बेटी के संवाद में अतिथि सत्कार आ भोजपुरी संस्कार के भाव में बोथाइल गीत।\nएक देने दुआरे बारात ख़ूब धूम – धाम से लाग रहल बा । ओने बैण्ड पार्टी में नाचत लवंडा के नाच अगले झूण्ड बनवले बा । नवही लोग लवंडा के नाच देके में मस्त बा । ओही में केहू रोपेया भी लूटावत बा। फिर हमार धेयान लाउड स्पीकर देने गइल।एगो आउरी गीत के सुनर भाव कान में गूंजल…….\nहथिया – हथिया शोर कइले गदहो ना ले अइले रे ।\nतोरा बहिन के सोटा मारो नामावा हँसवले रे ।\nमधुर – मधुर भाव में लपेटाईल समधी के गारी सुनेके मिलल। पारम्परिक गीतन के बहुत बड़ा ख़ासियत बा कि एकराके बिना कवनो साज – बाज़ के समूह में गावल जाला।\nदुआर पूजाई हो रहल बा। कन्या के पिता वर के पूजा कर रहल बाड़न। पंडित जी मंतर पढ़-पढ़ के पान के पत्ता, सोपाड़ी, अक्षत से पूजा करवा रहल बाड़न। सभे दुल्हा के ऊपर अक्षत फेंक – फेंक के आशीर्वाद देता। मिसिरी घोरल गीत के बोल तनी रउओ सुन लिहीं—-\nहरियर बाँसावा कटईह ये अनजानु पापा\nदुअरे लगईह दुअरगेट । ये लाला\nबाजन बाजत आवेलें अनजानु दूल्हा\nअटकल मऊरिया के झोंझ । ये लाला\nतनी ऐसा दिआवा देखाईं ये अनजानु सुभवा\nअटकल मऊरिया के झोझं । ये लाला\nकईसे के दिआवा देखाईं ये अनजानु दुल्हा\nएहिजे बाड़न बाबा लोग हमार । ये लाला…….\nपारम्परिक विआह गीतन के मीठ फुहार केहू के भी रोम – रोम भीगावे में सक्षम बा। हई देखीं एगो आउरी गीत के सुनर भाव। कन्या आपन पिता से का कहत बाड़ी—\nबढ़नी के सिकिया तुहूँ लेलऽ ये अनजानु बाबा\nबहारी देहूँ दुआरा दालान । ये लाला\nबाजन बाजत आवेलें अनजानु दुल्हा\nकेकर गमके दुआर । ये लाला\nआपन मड़ईया में से बोलेलें अनजानु बाबा\nहमरे त गमके दुआर । ये लाला\nआतना बचनिया जब सुनेली अनजानु सुभवा\nहाथवा के पनिया लिहले ठाढ़ । ये लाला\nपीहीं ना लिहीं प्रभु हाथवा के पनिया हो\nघामवा से होखीं ना आराम । ये लाला\nएह गीत के भाव स्वच्छ भारत – स्वच्छ गाँव – दुआर आ अतिथि सत्कार से जुड़ल बा । भोजपुरी कला संस्कृति के सबसे अहम धरोहर बा पारम्परिक विआह के गीत-संगीत। आज के कल्पना से बहुते ऊपर बा एह सदियों पुरान पारम्परिक गीतन के सोचं। जवान के भाव जस के तस सहेज के रखल बहुत ज़रूरी बा।स्वभाव से हमहूँ भोजपुरिया हईं आ हमार नैतिक कर्तव्य बनता कि आपन संस्कृति के सहेज के राखी। हज़ारों पारम्परिक गीतन के रचना के कईलस केहू के मालूम नईखे। ओह रचनाकार के ई रचना आ भाव कहीं आज के नवका युग के चकाचौंध में लुप्त मत हो जाए।\nजय भोजपुरी । जय – जय भोजपुरी ।\nTags: Cartoondhunघोड़दउड़दुल्हा-दामादभोजपुरी कला- संस्कृतिभोजपुरी के पारम्परिक गीतमऊरिया\nयहाँ साथ है, विश्वास है, शिव ‘राज’ की सरकार है। निहत्थे किसानों पर चली गोलियां , देश शर्मसार है….\nआज आरव प्रजापति का जन्मदिन है..\nकेहू कहत राय बहादूर, केहू कहत शेक्सपियर …..\nउन्मुक्त गगन में उड़ान भरे के सिखावेला बाल चित्रकला…\nआजाद भारत के चंगुल में गरीब आ गरीबी…\n16 सितम्बर दिन शनिवार , आपसे जुड़ी यादें सहेज रहा हूँ ..\nसंगीत के रस से सराबोर हुए मधुकर आनंद को जन्मदिन की हार्दिक शुभ – शुभकामनाएँ ।\nसरनामी भोजपुरी गीत-संगीत के बादशाह राजमोहन को जनमदिन की हार्दिक शुभकामनाएँ ।\nसुप्रसिद्ध हिन्दी भोजपुरी रंगमंच का अभिनेता , निर्देशक एवं लेखक..\nआज सावन का सोमवार है, मौसम भी ख़ुशगवार है ।\nडिजिटल जन्मदिन का कार्ड बनवाऐं..\nजन्मदिन आपका, शुभकामनाएँ हमारी। फ्री में अपना या अपने परिवार के किसी भी सदस्य का डिजिटल जन्मदिन का कार्ड बनवाऐं। फोेटो एवं जन्मदिन की तारिख हमें भेजें। Mail-omkadhun@cartoondhun.com cartoondhun@gmail.com\n“मंज़िल तक पहुँचने का सबसे श्रेष्ठ और उत्तम माध्यम है मनोबल”\nमजबूत मन के आगे नही टिक पाता, कोई भी संघर्ष\nहँसते रहो-मुस्कुराते रहो..\nअँजोरिया डॉट कॉम\nजोगीरा डॉट कॉम\nविमल कुमार जी के लिखल चिपकाउ बिकाउ नेता\nलाल बिहारी लाल जी के लिखल भोजपुरी गीत दीया खुशी के जलाव\nभोजपुरी फिल्म बलमा रंगरसिया का ट्रेलर यू-ट्यूब पर रिलीज\nभोजपुरी गीतों को अमरत्व प्रदान करने वाले ‘मंजुल’ जी को श्रद्धांजलि…\nसपने जो देखी है मैंने उसे पूरी करूँगी….\n16 सितम्बर दिन शनिवार , आपसे जुड़ी यादें सहेज रहा हूँ .. https://t.co/95fnSjh32O\n@cartoondhun2months ago Follow\nभोजपुरी गीतों को अमरत्व प्रदान करने वाले ‘मंजुल’ जी को श्रद्धांजलि… https://t.co/OpIq3JGcLu\nसंगीत के रस से सराबोर हुए मधुकर आनंद को जन्मदिन की हार्दिक शुभ – शुभकामनाएँ । https://t.co/FY54qVVyB1\nसरनामी भोजपुरी गीत-संगीत के बादशाह राजमोहन को जनमदिन की हार्दिक शुभकामनाएँ । https://t.co/3XdbqDjYh7सरनामी-भोजपुरी-गीत-संगीत/\nसपने जो देखी है मैंने उसे पूरी करूँगी…. https://t.co/CW0vuijvgJ\nकार्टून धुन हिन्दी-भोजपुरी व्यंग्य चित्रों की आंगन में आपका स्वागत है। नन्हें मन के चित्रों द्वारा बाल कलाकारों को प्रोत्साहित करना हमारी कला आत्मा की पुकार है। अगर आपके यहां भी बाल कलाकार जन्म ले रहा हो, तो उसकी कलाकृति संभाल कर रखें। हमें भेजें। कार्टून धुन आप सभी कलाकरों की कलाकृति स्वीकार करता है।\nOM PRAKASH AMRITANSHU\n© cartoondhun 2017


‘दिलेर’ के बाद संजय पांडे एक बेर फेरू निरहुआ साथे – Anjoria\nडाक्टर सुनील के हालिया रिलीज फिलिम ‘दिलेर’ के कामयाबी क बाद सिनेमा भोजपुरी के नम्बर वन खलनायक संजय पांडे एक बेर अउर सुपर स्टार दिनेश लाल यादव ‘निरहुआ’ संगे अपना एक्शन के जलवा देखावे आवत बाड़न फिलिम ‘बीबी नम्बर वन’ में. संजय पांडे के कहना बा कि एह फिलिम में उनकर स्टाइल दर्शकन के चउँकाई.\nजान लीं कि संजय पांडे आजु के हर स्टार आ नवोदित स्टारन का संगे काम करत बाड़ें.


गणतंत्र दिवस – टटका खबर\nशान से मनल 67वां गणतंत्र दिवस\nदेश के 67वां गणतंत्र दिवस आजु आन-बान शान का साथे देश भर में मनावल गइल. दिल्ली के राजपथ पर भइल मुख्य समारोह में पहिला बेर कवनो विदेशी सेना परेड में शामिल भइल. मुख्य अतिथि रहलन फ्रांस के राष्ट्रपति फ्रांस्वा ओलांद आ परेड में शामिल भइलें फ्रांस के सैनिक. राजपथ पर भइल परेड में भारत के


ग्लेशियर (अंगरेजी: Glacier; हिंदी: हिमानी चाहे हिमनद, मने बरफ के नदी) एक तरह के बरफ के नदी होला जेवना में बरफ के ढेर अपनहीं भार की वजह से घन होके फुहा नियर बरफ ना रहि जाला आ एकर घनत्व ढेर हो जाला आ ढाल की अनुसार सरक के बहे शुरू हो जाला। ढाल की अनुसार ई पहाड़न की बिचा में बरफ की नदी नियर रूप ले लेला आ धीरे धीरे बहाव करे ला। धियान देवे वाली बात ई बा की बरफ में दबाव पड़ला पर द्रव (fluid) के गुण आ जाला जेवना कारण ई बहे लागे ला।\n4 मंगल ग्रह पर\nग्लेशियर से बने वाला थलरूप[संपादन करीं]\nध्रुवीय इलाका के बाहर कुछ प्रमुख ग्लेशियर[संपादन करीं]\nमंगल ग्रह पर[संपादन करीं]\nमंगल ग्रह पर उत्तरी ध्रुव के बर्फानी टोपी।\nमंगलो ग्रह पर पृथिविये नियर, दुनो ध्रुव सब पर, बर्फानी टोपी (आइस कैप) पावल जालीं आ एह इलाकन में ग्लेशियर से होखे वाला भूबैज्ञानिक जमाव (ग्लेशियल डिपोजिट्स) के सबूत मिले लें। मंगल के दक्खिनी ध्रुव के बर्फीली टोपी ख़ास रूप से पृथ्वी के ग्लेशियर सभ तुलना करे जोग बाटे। टोपोग्राफिक फ़ीचर आ कंप्यूटर मॉडल अइसन संकेत देवे लें कि मंगल ग्रह पर इतिहास में, मने की पुराना समय, में अउरियो ग्लेशियर रहल होखिहें जे अब खतम हो चुकल बाड़ें। मध्य अक्षांस सब में, 35° आ 65° उत्तर आ दक्खिन के बीचा में, मंगल ग्रह के ग्लेशियर सब एकरे पातर वायुमंडल से परभावित बाड़ें कम हवा दाब के चलते ग्लेशियर के एब्लेशन के घटना आ प्रासेस, सतह के लगे, खाली भर सब्लिमेशन से होखे ला, पघिलाव से नाहीं। पृथिविये के नियर, बहुत सारा ग्लेशियर सब एहिजो अइसन चट्टान के कभर वाला पावल जालें जे गर्मी खातिर चालक ना होखे लीं। मंगल पर भेजल अभियान मार्स रिकन्सेस ऑर्बिटर चट्टान के पातर लेयर के नीचे बरफ के ग्लेशियर लोबेट डेब्रिस एप्रोन (LDAs) के खोज कइलस।\nनीचे दिहल गइल फोटो सभ देखावत बाड़ें कि मंगल ग्रह के ग्लेशियर सभ पृथिवी से तुलना में एही के ग्लेशियर नियन बाड़ें:\nचुगास स्टेट पार्क, अलास्का, अमेरिका में एगो ग्लेशियर के हवाई चित्र।\n↑ "Kargel, J.S. et al.:Martian Polar Ice Sheets and Mid-Latitude Debris-Rich Glaciers, and Terrestrial Analogs, Third International Conference on Mars Polar Science and Exploration, Alberta, Canada, October 13–17, 2003 (pdf 970 Kb)" (PDF). पहुँचतिथी 2013-01-04.\n↑ "Martian glaciers: did they originate from the atmosphere? ESA Mars Express, 20 January 2006". Esa.int. 2006-01-20. पहुँचतिथी 2013-01-04.\n↑ Head, J. et al. 2005. Tropical to mid-latitude snow and ice accumulation, flow and glaciation on Mars. Nature: 434. 346–350\n↑ Source: Brown University Posted Monday, October 17, 2005 (2005-10-17). "Mars' climate in flux: Mid-latitude glaciers | SpaceRef – Your Space Reference". Marstoday.com. ओरिजनल से December 5, 2012 के पुरालेखित. पहुँचतिथी 2013-01-04. CS1 maint: multiple names: authors list (link)\n↑ Richard Lewis (2008-04-23). "Glaciers Reveal Martian Climate Has Been Recently Active | Brown University News and Events". News.brown.edu. पहुँचतिथी 2013-01-04.\n"https://bh.wikipedia.org/w/index.php?title=ग्लेशियर&oldid=722088" से लिहल गइल\nएह पन्ना पर आखिरी बेर संपादन 17 जून 2022 के 14:54 बजे भइल रहल।


नानावटी आयोग तहलका खुलासे के आरोपों की जांच करेगा | नानावटी आयोग तहलका खुलासे के आरोपों की जांच करेगा - Hindi Oneindia\nनानावटी आयोग तहलका खुलासे के आरोपों की जांच करेगा\nअहमदाबाद. 29 अक्तूबर. वार्ता. पांच वर्ष पुराने गोधरा कांड औरगुजरात दंगों की जांच कर रहे न्यायाधीश के जी शाह और जी टीनानावटी आयोग ने अंग्रेजी समाचार पत्रिका ..तहलका.. के हाल मेंएक स्टिंग ऑपरेशन में सरकारी वकील अरविंद पांड्या की आेर से लगायेगये आरोपों की जांच करने का फैसला लिया है\nआयोग के अध्यक्ष न्यायाधीश जी टी नानावटी ने आज यहां कहा..जब तक तथ्यों की पुष्टि न कर लें, हम श्री पंाड्या के खिलाफ कोईकार्रवाई नहीं करेंगे1.. उन्होंने कहा कि आयोग कोई जल्दबाजी नहीं करेगा और पूरीसावधानी बरतेगा1 उन्होंने कहा कि यह भी देखना होगा कि तहलकाका खुलासा कितना विश्वसनीय है\nइसके साथ ही उन्होंने संकेत दिया कि आयोग के खिलाफ लगायेआरोप काफी गंभीर हैं और यह सिर्फ अवमानना का मामला नहीं हैइसलिए आयोग जांच आयोग अधिनियम के तहत कार्रवाई कर सकता है\nइससे पूर्व गुजरात सरकार के गृह विभाग ने आज स्टिंग ऑपरेशन कीसीडी आयोग को सौंपी, जो विभिन्न चैनलों पर पिछले गुवार कोप्रसारित की गयी थी\nइस बीच दंगा पीड़ितों के मामले लड़ रहे जन संघर्ष मंच ने आयोग कोएक आवेदन देकर मांग की आयोग श्री पंड्या के आरोपों की जांच करेऔर उनके खिलाफ उचित कार्रवाई करे


भोेजपुरी संस्कृति में आँचरा पर नाच ! - cartoondhun\nHome भोजपुरी भोजपुरी लोकपत्र भोेजपुरी संस्कृति में आँचरा पर नाच !\nडोमना के दादी छठ माई से मनौती मंगले रही। ‘हमार पोता होखी त ‘आँचरा पर नाच’ करवाइब। हे छठी मईया। पतोह के आँचरा में एगो आर्शीवाद के फूल गिरा दीहीं। एगो पोता दे दीही। हे छठी मईया।’ दू महिना बाद डोमना के जन्म भइल। आज दादी के गोड़ जमीन पर नइखे। होखो भी काहे। छठ माई इनकर अरज जे सुन लेले रही। कुल के दीपक से अंजोर भइल बा दादी के मन के अन्हरिया घर। ‘हे सूरूज बाबा! हे छठी माई। हमार अरज रऊरा सभे सुननी। हमार हद्वय जुड़ा गइल। अगिला साल राउर घाट पर हम जरूर ‘आँचरा पर नाच’ करवाईब। खूब उत्सव मनाईब।’ आंगना में झांकत सूरूज बाबा से डोमना के दादी कहली। आँख से खुशी के आँसू झर-झर झरत बा। आँख से झरत मनोकामना पूरन होखे के आँसू पोछली। आँचरा के खूंटा खोल के दू सौ रोपेया निकलली। डोमना के अऊक्षली आ चमइन के दे देली। ‘ ना-ना-ना। हई दूसौ रोपेया से का होई जी। बड़ी खखनला पर त पोता भइल बा। आ रउआ दू सौ रोपली देत बानी।’ चमइन रोपेया लौटावत कहली। दादी खूंटा से एक सौ रोपया आऊरी निकलली आ चमइन के देत कहली- ‘आच्छा ल। आ पोता के आर्शीवाद द की जियो जागो।’ चमइन ना-नुकुर करत रोपेया ले लेली।\n‘ डोमना के जन्म के एके-सवा महिना बाद त एकर दादी परलोक चल गइली। मरे के चार दिन पहिलहीं से रट लगवले रहत रही। छठ घाट पर ‘आँचरा पर नाच’ करवावे के बा। ‘आँचरा पर नाच’ करवावे के बा। ’\nसोचत बानी जइसे-तइसे भखौटी उतार दीहीं। नचनिया-बजनिया दू हजार-तीन हजार मांगत बाड़न स। देख ना एकर बाबू तिन-चार दिन से नचनिया-बजनिया हिंया चार दिन के दऊड़त बाड़न। आजो ओकनिये हिंया गइल होइहें।’ फोन पर सुगनी (डोमना के माई) आपन महतारी से बतीआवत बाड़ी। कहत बाड़ी।\nसुगनी के माई- आ ऊ पइसा-ओइसा ना रखले रही?\nसुगनी- आ दूर! पेटी में से पाँच सौ रोपेया निकलल रहे। ऊहे नू रखले बानी।\nसुगनी के माई- अब पाँच सौ रोपेया के जमाना बा?\nछठ में सूर्य के साथे – साथे उषा आ प्रत्युषा के भी अराधना होखेला.\nडोमाऽऽ! डोमना के बाबुू के आवाज कान में परल। ‘चल-चल हो छठ के तैयारी करऽ। नाच के इंतजाम हो गइल। हजार रोपेया में ‘आँचरा पर नाच’ हो जाई। आपन माईओ के छठ में आवे के कह द।’ सुगनी से डोमना के बाबू कह के झोरा हाथ में लेलें फिर घर से बहरा निकल गइलें।\nसमाजिक समरसता के महापर्व मकर संक्रांति\n‘आँचरा पर नाच’ करवावे के परम्परा बहुते पुरान ह। मनौती से रूप में लोक संस्कृति के ई झलक कबहूँ-कबहूँ , कतहूँ-कतहू देखे के मिल जाला। कवनो देश के संस्कृति गाँव से जुड़ल होखेला। लोक संस्कृति कवनो भी देश के जड़ होखेला। संस्कृति के जन्म भी गाँव में हीं होखेला। जइसे – जइसे लोग गाँव से बाहर शहर के ओर भाग रहल बा। ओइसे – ओइसे हमनी के संस्कृति आ परम्परा दम तुड़ रहल बा। संस्कृति आ परम्परा क फूलवारी पियरांइल चल जाता। हमनी के भिरी सोचहूँ के समय नईखे। हम त बस एतने चाहत बानी कि हमार भोजपुरी संस्कृति के बाग हमेशा लहलहात रहो। एकर धार बनल रहो।\nTags: आँचरा पर नाचभखौटीभोेजपुरी संस्कृतिमनौतीलोक संस्कृति


भोजपुरी समाज, दिल्ली के सम्मान समारोह – Anjoria\n“पूर्वांचल के माटी उर्वर हटे.एहिजा के लोग दिल्ली का, कतहीं अपना मेहनत से मिट्टी के सोना बना देलन.” ई बात रविवार, दिनांक 25 जून के इंडिया इंटरनेशनल सेंटर में भोजपुरी समाज, दिल्ली द्वारा सम्मान समारोह का अवसर पर सांसद आ दिल्ली बीजेपी के अध्यक्ष मनोज तिवारी कहलें. ऊ जनता का सङहीं भोजपुरी समाज के भी ओकरा द्वारा कइल जा रहल भाषा के विकास का साथे-साथ समाज के जोड़ेवाला प्रयासन खातिर धन्यवाद ज्ञापित कइलें. भोजपुरी समाज, दिल्ली के अध्यक्ष श्री अजीत दुबे अपना बीज वक्तव्य में आगंतुक लोगन का प्रति सभ पूर्वांचली लोगन का ओर से शुभकामना व्यक्त कइलें.\nएह सम्मान समारोह में नवनिर्वाचित सभे पूर्वांचली पार्षद लोगन के पुष्प-गुच्छ देके आ शॉल ओढ़ाके अभिनन्दन कइल गइल। कार्यक्रम के एही क्रम में साहित्यकार केशव मोहन पाण्डेय के सद्यःप्रकाशित भोजपुरी कविता के किताब ‘जिनगी रोटी ना हs’ के मंचासीन अतिथि लोगन का कर कमलन से विमोचन कइल गइल।\nPrevious Post: चतुर बनिया आ सड़क छाप गुन्डा – बतंगड़ 42\nNext Post: फरिश्ता बचावे ला लड़बे करी


गोरखपुर फिल्म फेस्टिवल – टटका खबर\nगोरखपुर फिल्म फेस्टिवल\nजन संस्कृति मंच आजु शुक का दिन से तीन दिन ले चले वाला आठवाँ गोरखपुर फिल्म फेस्टिवल के शुरुआत कइलसि. एह फिल्मोत्सव में सामाजिक सरोकार से जुड़ल दर्जन भर फिलिम आ डाक्यूमेंटरी देखावल जइहें स. संयोजक डा. चंद्रभूषण अंकुर, गोरखपुर फिल्म सोसाइटी के संयोजक मनोज कुमार सिंह, जन संस्कृति मंच के स्थानीय संयोजक अशोक चौधरी,


वाराणसी – Page2– टटका खबर\nपहिला बेर मनल उत्तर प्रदेश स्थापना दिवस उप राष्ट्रपति वेंकैया नायडू आजु लखनऊ में उत्तर प्रदेश स्थापना दिवस आ एह मौका पर आयोजित लखनऊ महोत्सवो के उद्घाटन कइलन. एह मौका पर मुख्यमंत्री योगी आदित्यनाथ प्रदेशवासियन के करोड़ों रुपिया के कई गो परियोजनन के एलान करत कहलन कि ई यूपी खातिर गौरव के दिन बा. जाने


भारतीय कला कई तरह की कला क संग्रह ह जवने में, प्लास्टिक कला (जइसे की, माटी क बर्तन बनवले क कला और मूर्तिकला), दृश्य कला (जइसे की चित्रकारी), आउर कपड़ा से जुड़ल कला (ासे की बुनल रेशम) क समावेश होला। भूगोलीय तौर प देखल जा त इ जवन आज क भारत, पाकिस्तान और बांग्लादेश बा ओके लिहले पूरा भारतीय उपमहाद्वीप पर फैलल बा। भारतीय कला क विशेषता डिज़ाइन क एगो बरियार आधार ह जवन की एकरी आधुनिक और परम्परागत रूप में झलकेला।\nभारतीय कला क अवशेष 3सरा सहस्राब्दी ईसा पूर्व में मिलेला। ओ समय से इ अपनी आधुनिक बनले की सफ़र में समयानुसार कईगो अलग-अलग सभ्यता और धर्म जैसे की हिन्दू, बौद्ध धर्म, जैन धर्म, इस्लाम की संपर्क में आइल।\nएतिहासिक कला में, पत्थर और धातु पर बनल मूर्ति अन्य साधन पर बनल पुरातन कला से बेहतर तरीका से भारतीय वातावरण में जीवंत आ सुरक्षित रहल।\n1 शुरुआती भारतीय कला\n1.1 पाषाण कला\n1.2 सिंधु घाटी सभ्यता\n1.3 मौर्य कला\n1.4 बौद्ध कला\n1.5 गुप्तकालीन कला\n2 मध्यकालीन राज और पूर्व मध्ययुगीन काल\nशुरुआती भारतीय कला[संपादन करीं]\nपाषाण कला[संपादन करीं]\nभारत की पाषाण कला में पत्थर प नक्काशी और चित्रकारी क समावेश होला। एगो अंदाज की अनुसार एइसन कुल 1300 पाषाण कला क जगह बा जहाँ 10 लाख क एक चौथाई से अधिक छोट बड़ मूर्ति बनल बा। डॉ. वी. एस. वालंकर मध्य भारत में विन्ध्य पवर्तमाला की लगे स्थित कई गो चित्रकारी से भरल पत्थर क आश्रय स्थल क खोज कई न। एमें से भीमबेटका चट्टान आश्रयस्थल के यूनेस्को की तरफ से विश्व धरोहर घोषित कइल गइल बा। ज्यादातर एइजा बनल चित्र में जानवरन की साथ मानव जीवन, शिकार और पत्थर क उपयोग चित्रित कइल गइल बा।\nसिंधु घाटी सभ्यता[संपादन करीं]\nएमें नाचत लईकिन क सोना, मिट्टी और पत्थर क बनल ढेरो मूर्ति मिलल जवन की ओ समय में कौनो तरह क नृत्य कला की मौजूदगी की तरफ इशारा करेला। एकरी सिवाय, गाय, भालू, बन्दर और कुकुरनों क मिट्टी से बनल मूर्ति मिलल बा। ऐसन जगहन पर मिलल जानवरन की आकृति में से ज्यादातर जानवरन क पहचान नइखे हो सकल।\nमौर्य कला[संपादन करीं]\nसम्राट अशोक जिन क मृत्यु 232 ईसा पूर्व भइल, अपनी 40 वर्ष की शासनकाल की मध्य में बौद्ध धर्म अपनव न, उ बुद्ध की जीवन प आधारित कईगो स्तूप बनव न। अशोक क बनवावल मशहूर चार जानवरन वाला सिंह स्तंभ के आजादी की बाद भारत की राष्ट्रीय प्रतीक की रूप में मान्यता दिहल गइल।\nबौद्ध कला[संपादन करीं]\nमौर्य काल की बाद बौद्ध कला से संबंधित मूर्ति विपुल मात्रा में बच गइल। साँची, भरहुत और अमरावती में बौद्ध कला क दर्शन हो जाला। ओ समय क बनल स्तूपन क देवाल भगवान बुद्ध की जीवन के दर्शाए वाला नक्काशी काम से भरल बा।\nगुप्तकालीन कला[संपादन करीं]\nगुप्तकाल में उत्तर भारत क सब धरम से जुड़ल कला अपनी चरम प लउकेला। ए समय में पत्थर प बनल हिन्दू देवी देवता, बुद्ध क मूर्ति आ जैन तीर्थंकर क मूर्ति जैसन कला क उद्भव भइल जवन की लम्बा समय ले टिकल।\nमध्यकालीन राज और पूर्व मध्ययुगीन काल[संपादन करीं]\nए समय में दक्षिण भारत से कला क विस्तार देखे के मिलेला। ए समय में पल्लव राजा महाबलीपुरम क तट मंदिर बनववन स, जेमें द्रविड़ काल क स्थापत्यकला क झलक देखे के मिलेला। एकरी बाद चोल राज न क समय आइल, उन्हन की समय में बनल मशहूर चोल मंदिरन के यूनेस्को द्वारा विश्वधरोहर क दर्जा मिलल बा।\n↑ जगदीश गुप्ता (1996). प्रागैतिहासिक भारतीय चित्रकला. उत्तर मध्य क्षेत्र सांस्कृतिक केंद्र.\n↑ "भीमबेटका की रॉक शेल्टर्स". यूनेस्को की विश्व विरासत कन्वेंशन. यूनेस्को. 2003. पहुँचतिथी 12 November 2014.\n↑ राज्य प्रतीक अभिलेखित मई 11, 2012 मौजूद बाटे:Wayback Machine पर।, भारत जानिए इंडिया.गव.इन\n↑ माइकल्स, एक्सल (2004). हिंदू धर्म: अतीत और वर्तमान. प्रिंसटन यूनिवर्सिटी प्रेस. प. 40. ISBN 0-691-08953-1. पहुँचतिथी7September 2016.\n↑ धम्मिका, वें .स (1994). "सम्राट अशोक के शिलालेखों (अंगरेजी प्रतिपादन में)". धर्मानेट इंटरनेशनल. ओरिजनल से मार्च 28, 2014 के पुरालेखित. पहुँचतिथी 22 November 2014. ... प्रिया-ऑफ-द-देवताओं, राजा पिआदसी डोमेन, और सीमाओं से परे लोगों के बीच, चोल, पंड्या ...\n"https://bh.wikipedia.org/w/index.php?title=भारतीय_कला&oldid=692926" से लिहल गइल


Gujarati Inspirational Message From A Boy Who Bought Ice-Cream - Gujarati Suvichar|Gujarati Quotes|Gujarati Status By Kishan Radia -SEO Expert\nGujarati Inspirational Message From A Boy Who Bought Ice-Cream\nKishan Radia 22:53:00\nGujarati Inspirational Message\nएक नव वर्षनो छोकरो आईसक्रीम पार्लर पर गयो.\nवेईटर: शुं जोईए छे तारे?\nछोकरो: मोटो आईसक्रीम कोन केटला रूपियानो छे?\nछोकराए खिस्सु तपास्युं\nछोकरो:नानो आईसक्रीम कोन केटला रूपियानो छे?\nचिढायेलो वेईटर गुस्सेथी : 12/-\nछोकराए नाना आईसक्रीम कोन नो ओर्डर आपी दीधो\nछोकरो फटाफट आईसक्रीम कोन खाई ने नीकळी गयो\nजयारे वेईटर तेनी खाली डीश पाछी लेवा आव्यो\nत्यारे तेनी आंखोमां आंसुओ आवी गया.\nकारण के ते छोकरो तेना माटे3रूपियानी\nटीप त्यां टेबल पर छोडी गयो हतो.\nबोध:बीजाने खुश करवा ए\nसौथी मोटु सुख छे\nपछी आपणी परिस्थिति गमे ते होय!\nदुःख वहेंचवाथी अडधु थाय छे,\nअने सुख वहेंचवाथी बमणुं थाय छे.\n“MAKE EVERYONE HAPPY WITH SOMETHING YOU HAVE” That’s Life.\nLabels: Happiness Motivational Stories\nGujarati Inspirational Message From A Boy Who Bought Ice-Cream Reviewed by Kishan Radia on 22:53:00 Rating: 5


सुदीप पाण्डे फेर दरोगा का रोल में – Anjoria\nमई 31, 2010 सुदीप पाण्डे, हमार ललकार\nभोजपुरी सिनेमा के एक्शन स्टार कहाये वाला सुदीप पाण्डे फेर भोजपुरिया परदा पर दरोगा के भूमिका करे जा रहल बाड़न. पर साल भोजपुरिया दरोगा में दरोगा के सशक्त भूमिका जीवन्त करके सफलता पावे वाला सुदीप पाण्डे के दरोगा के ई अन्दाज माँ तीर्थवासिनी देवी का बैनर में बनेवाली निर्माता जी के चतुर्वदी के भोजपुरी फिल्म हमार ललकार में देखे के मिली. सुदीप एगो कड़क आ इमानदार दरोगा के किरदार कइले बाड़न.\nएह फिल्म में सुदीप के नायिका के रोल में अदाकारा प्रिया सिंह बाड़ी. बाकी कलाकारन में उमेश सिंह, अनारा गुप्ता, प्रिया शर्मा, नीलिमा सिंह, मनोज द्विवेदी, सुनिता शर्मा, विनोद मिश्रा, समीर शेख, जय तिलक, बालेश्वर सिंह, किट्टू, आ आनन्द मोहन बाड़े. चलीं तइयार रहल जाव सुदीप के दरोगई देखे खातिर.


'नरजिस म्यूजिक' जारी कइलसि 'दामाद चाही फ़ोकट में' के आडिओ – Anjoria\nसिनेमा भोजपुरी के निर्मातन के ओहलोग के जायज हक दिलवावे वाला एक मात्र म्यूजिक कम्पनी ‘नरजिस म्यूजिक’ हमेशा भोजपुरी सिनेमा के फायदा का बारे में सोचेले आ जवना फिलिम के संगीत नरजिस म्यूजिक रिलीज करेले ऊ फिलिम बाक्स आफिसन पर बिजनेसो बढ़िया करेली सँ.\n‘नरजिस म्यूजिक’ जल्दिए रिलीज होखे वाला फिल्म ‘दामाद चाही फ़ोकट में’ के संगीत हालही में जारी कइले बिया आ पूरा भारत में एह फिल्म के आडियो खूब पसंद कइल जात बा. जेहसे एकर कालर ट्यूनो बहुते डाउनलोड होखत बा..


Bhojpuria.com | बापू के नमन...!\nHome Samachar National बापू के नमन...!\nबापू के नमन...!\t02 October 2010\tNews Desk\tपटना। पूरा देश आज राष्ट्रपिता महात्मा गांधी की 141 वीं जयंती मना रहल बा । बिहार से गांधी जी का विशेष लगाव रहा बा । बिहार ही उनकर कर्म भूमि रहल बाटे, काहें कि गांधी जी के पहिला सार्वजनिक कार्यक्रम चम्पारण सत्याग्रह 1917 बिहार से ही शुरू भइल रहे।\nइतिहास गवाह बा की गांधी जी खुद बार-बार एह बात के स्वीकार कइले बाडन कि चम्पारण ही उनका के हिन्दुस्तान से परिचय करवलस। गाँधी जी के3मार्च 1947 से 8 अगस्त 1947 तक के ज्यादातर समय बिहार में ही गुजरल रहे। वइसे त बिहार से गांधी जी के बहुत सारा याद जुडल बा, लेकिन ओकरा के सहेज के रखल काफी मुश्किल हो रहल बाटे।पटना से सटल ब्रिकम स्थित गांधी आश्रम आज कल बहुत ही बुरा हाल से गुजर रहल बाटे। ओकर देख रेख करे वाला केहु नइखे। एही में तमाम अव्यवस्था के बीच प्रसिद्ध गांधीवादी अउर गांधी संग्रहालय के संरक्षक डॉक्टर रजी अहमद कहलन कि आज गाँधी जी के विरासत के संभाल के राखल काफी मुश्किल हो रहल बा। पता ना सरकार एह मामला पर कब कुछ सकारात्मक कदम उठाई।बिहार के चम्पारण के धरती से दुनिया के सत्य अउर अहिंसा के पाठ पढाये वाला एह महापुरुष के भोजपुरिया डॉट कॉम परिवार के भावभीवी श्रद्धांजलि।


भोजपुरी में खबर. – Page3– टटका खबर\nबहाली आदेश मिलला में होखत देरी से नाराज शिक्षक अभ्यर्थी सोमार का दिने छपरा म्यूनिसिपैलिटी चीौक के जाम क दिहलें आ जिला परिषद गेट का सोझा आग लगा के रास्ता पूरा तरह से बंद कर दिहलें. एह लोग के बहाली आदेश देबे खातिर3तारीख के बोलावल रहे बाकिर दीहल नइखे जात. बाद में एह\nअझुराइल संसद के सरिहावे के कोशिश में पलीता लगावे का कोशिश में कांग्रेस अतवारे से लाग गइल. काल्हु सोमार का दिने पहिले सोनिया अपना गोल के बइठक क के आपन राय बतइहें जवना का बाद कांग्रेस तय करी कि सगरी गोल के बइठक में शामिल होखे कि ना. कांग्रेस अबहियों जिदियाइल बिया कि बिना इस्तीफा\nभाजपा सरकार में पद ना मिलला से कुछ लोग के पादे के आदत पड़ गइल बा आ गाहे बगाहे कुछ ना कुछ बोकरत रहेला लोग. आतंकी याकूब के खुलेआम पैरवी करे वाला बिहारी बाबू का बाद अब यूपी के वरुण बाबू सामने आइल बाड़न. वरुण के कहना बा कि अधिका फाँसी गरीबे आ मुसलमानन के\nआपने बनावल नजीर से बड़हन नजीर बनावे के दबाव में आ गइल बिया भाजपा. चुनाव खातिर होखे वाला पीएम के सभा में मुजफ्फरपुरो से बेसी भीड़ जुटावे के दबाव बन गइल बा ओह लोग पर. भाजपा गोल के चाहना बा कि चारो कोना पर चारो रैली में भीड़ जुटावे कें कवनो कोताही मत होखो. सारण\nसाल 1993 में मुम्‍बई शहर में बम विस्‍फोट करा के अढ़ाई सौ से बेसी लोग के जान लेबे वाला याकुब मेमन के फांसी चढ़वला से रोके खातिर सगरी कर्म आ कुकर्म करे वाला लोग सब जतन कर के थाक गइल. बीच अधरतिया सुप्रीम कोर्ट के दुआर ठकठका के रात बेरा सुप्रीम कोर्ट के खोले खातिर\nमानवता आ देश के दुश्मन याकूब मेमन के फाँसी रोके खातिर दीहल याचिका आजु सुप्रीम कोर्ट खारिज कर दिहलसि. ओने महाराष्ट्र के राज्यपाल दुबारा मिलल दया याचिका खारिज कर दिहलन. अब रह गइल राष्ट्रपति का लगे फेरू भेजल दया याचिका जवना के खारिज करे के सलाह केन्द्र सरकार दे दिहले बिया. बाकिर राष्ट्रपति ओकरा बाद\nतृणमूल कांग्रेस ना हेने रही ना होने. भूमि अधिग्रहण विधेयक से ऊ एकदम अलगा रहे के एलान कइले बिया. ओने बीजू जनता दल चाहत बावे कि कानून में सहमति प्रावधान आ सामाजिक प्रभाव विश्लेषण प्रावधान फेरू शामिल क लीहल जाव. अदालत से बरी हो गइला का बावजूद बीसीसीआई आईपीएल स्पॉट फिक्सिंग घोटाला का चलते तीन\nदेश के कानून व्यवस्था अइसन काहे बा आ कइसे एकरा के लूटे वाला सीना तान के चलेलें एकर नमूना आजु दिल्‍ली के एगो अदालत में देखे के मिल गइल जब दिल्ली पुलिस साबित ना करा पवलसि कि आईपीएल-छह में सट्टेबाजी करे वाला दोषी रहलें. नतीजा ई भइल कि अदालत से सगरी आरोपी बेदाग बरी हो\nसंसद में आजु चउथको दिने विपक्ष के हंगामा का चलते कामकाज ठीक से ना हो पावल आ दुनू सदन के बाद में सोमार ले टार दीहल गइल. विपक्षी सदस्‍यन के प्रश्‍नकाल स्‍थगित करे के नोटिस लोकसभा अध्‍यक्ष सुमित्रा महाजन नामंजूर कर दिहले रही बाकिर हंगामा जारी रहल. अब कवनो बैंक से कवनो बैंक के खाता\nआखिरकार छपरा जिला परिषद के उपाध्यक्ष राजेन्द्र राय के कुरसी छिनाइए गइल. बियफे का दिने चाक चौबन्द सुरक्षा व्यवस्था का बीच करावल चुनाव में उनुका खिलाफ 30 लोग वोट दीहल जबकि पक्ष में महज एके. 46 सदस्य वाला परिषद के 31 सदस्य हाजिर रहलें वोटिंग में. सारण जिला के जलालपुर इलाका के संवरी बाजार के\nविपक्ष के जिद्द आ सरकार के अपना रुख पर बनल रहला का चलते संसद में बियफहुं का दिने कवनो काम काज ना हो सकल. उनकर ई जिद्द बा कि सुषमा के इस्तीफा बिना संसद ना चले देब आ सरकार के कहना बा कि चाहे कुछ हो जाव सुषमा इस्तीफा ना दीहें. आखिर केहु के जिद्द\nसेबी का शिकायत पर शेयर बाजार में घोटाला क के अपना करिया धन के उजरा बनावे वाला लोग नाहियो त पाँच छह हजार करोड़ रुपिया के चोरी करे वालन पर आयकर विभाग के नजर पड़ गइल बा. सेबी अइसन 900 कंपनियन के प्रतिबन्धित कर दिहले बावे जवनन पर संदेह बा कि ई लोग करिया के